Návrh 

VYHLÁŠKA

Úradu geodézie, kartografie a katastra Slovenskej republiky

zo  4. februára 2008,

ktorou sa vykonáva zákon Národnej rady Slovenskej republiky č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov 

	Úrad geodézie, kartografie a katastra Slovenskej republiky podľa § 33 ods. 2 a § 80 zákona Národnej rady Slovenskej republiky č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov ustanovuje:

PRVÁ HLAVA

SPÔSOB EVIDENCIE KATASTRÁLNYCH ÚZEMÍ A OBSAH KATASTRA NEHNUTEĽNOSTÍ

Prvý oddiel
Evidencia nehnuteľností

§ 1
 
	Nehnuteľnosti sa v katastri nehnuteľností (ďalej len "kataster") evidujú podľa katastrálnych území
 a) v súbore geodetických informácií,
 b) v súbore popisných informácií,
 c) v zbierke listín,
 d) v sumárnych údajoch katastra o pôdnom fonde,
 e) v pozemkovej knihe,
 f) v železničnej knihe.
 
Druhý oddiel
Súbor geodetických informácií

§ 2
Členenie súboru geodetických informácií

	(1) Súbor geodetických informácií sa člení na
 a) katastrálnu mapu,
 b) mapu určeného operátu,
 c) pracovnú mapu,
 d) geometrický plán,
 e) záznam podrobného merania zmien,
 f) meračský náčrt a prehľad čísel podrobných bodov,
 g) súbor lomových bodov hraníc katastrálneho územia,
 h) zoznamy súradníc podrobných bodov.
 
	(2) Súčasťou súboru geodetických informácií sú aj údaje o spojení lomových bodov, definičný bod katastrálneho územia, definičný bod parcely, operát z vytýčenia hranice pozemkov a ďalšia geodetická dokumentácia.
 
§ 3
Katastrálna mapa

	(1) Katastrálna mapa je technickým podkladom na evidovanie nehnuteľností v katastri.
 
	(2) Katastrálna mapa sa tvorí a dopĺňa v katastrálnom konaní. Katastrálna mapa sa tvorí a dopĺňa na mapových listoch v analógovej forme alebo v digitálnej forme ako vektorová katastrálna mapa. Vektorová katastrálna mapa vzniká z číselnej mapy alebo z nečíselnej mapy. Vektorová katastrálna mapa sa tvorí a dopĺňa v štruktúre, ktorú určí Úrad geodézie, kartografie a katastra Slovenskej republiky (ďalej len "úrad") a zverejní v Spravodajcovi Úradu geodézie, kartografie a katastra Slovenskej republiky (ďalej len "spravodajca").
 
	(3) V katastrálnom území alebo v jeho časti s vektorovou katastrálnou mapou sa priebežne dopĺňa a aktualizuje súbor geodetických informácií v digitálnej forme v ustanovenej štruktúre; informácie z aktualizovaného súboru geodetických informácií v digitálnej forme sa poskytujú v elektronickej podobe alebo v analógovom výstupe.
 
	(4) Po vyhlásení platnosti vektorovej mapy, ktorá vznikla z číselnej mapy a po prevzatí vektorovej katastrálnej mapy do katastra, ktorá vznikla z nečíselnej mapy, sa katastrálna mapa v analógovej forme nedopĺňa.

	(5) Aktualizácia vektorovej mapy, ktorá vznikla z číselnej mapy sa vykoná automatizovane premietnutím vektorových geodetických podkladov do vektorovej mapy.

	(6) Aktualizácia vektorovej mapy, ktorá vznikla z nečíselnej mapy sa vykoná automatizovane premietnutím transformovaných vektorových geodetických podkladov do vektorovej mapy, pričom tieto údaje nemusia spĺňať požiadavku dovolených odchýliek.
 
	(7) Skončenie tvorby vektorovej katastrálnej mapy sa zverejňuje v spravodajcovi.

§ 4
Mapa určeného operátu

	   (1) Mapou určeného operátu je najvhodnejší operát zobrazujúci hranice pôvodných pozemkov.
 
	(2) Mapa určeného operátu sa dopĺňa na mapových listoch v analógovej forme alebo v digitálnej forme ako vektorová mapa určeného operátu. Vektorová mapa určeného operátu sa tvorí a dopĺňa v digitálnej forme v tých katastrálnych územiach, kde bola vykonaná obnova evidencie niektorých pozemkov a právnych vzťahov k nim. Podklady na aktualizáciu mapy určeného operátu sa predkladajú vo výmennom formáte, ktorý určí úrad a zverejní v spravodajcovi.
 
	(3) Po skončení tvorby vektorovej mapy určeného operátu sa mapa určeného operátu v analógovej forme nedopĺňa.
              
              (4) Skončenie tvorby vektorovej mapy určeného operátu sa zverejňuje v spravodajcovi.

§ 5
Integrovaná katastrálna mapa

	(1) Integrovaná katastrálna mapa sa tvorí a dopĺňa v digitálnej forme a zobrazuje obsah katastrálnej mapy a mapy určeného operátu.
 
	(2) Skončenie tvorby integrovanej katastrálnej mapy sa zverejňuje v spravodajcovi.
 
§ 6
Pracovná mapa

	(1) Na geodetické práce a na poskytovanie informácií používa katastrálny úrad pracovnú mapu, ktorá je kópiou katastrálnej mapy.
 
	(2) Pracovná mapa sa aktualizuje v súlade s katastrálnou mapou.
 
	(3) V katastrálnych územiach, v ktorých je technickým podkladom na evidovanie nehnuteľností v katastri vektorová katastrálna mapa alebo integrovaná katastrálna mapa, sa pracovná mapa v analógovej forme nevyhotovuje. Funkciu pracovnej mapy plnia aktuálne kópie súborov vektorovej katastrálnej mapy alebo integrovanej katastrálnej mapy.

§ 7
Súbor lomových bodov hraníc katastrálneho územia

	Súbor lomových bodov hraníc katastrálneho územia tvorí zoznam súradníc všetkých lomových bodov určujúcich priebeh hranice katastrálneho územia.
 
§ 8
Zoznam súradníc podrobných bodov

	Zoznam súradníc podrobných bodov obsahuje súradnice podrobných bodov v postupnom usporiadaní podľa záznamov podrobného merania a meračských skupín. V katastrálnych územiach, v ktorých je spravovaná vektorová katastrálna mapa, zoznam súradníc nahrádzajú aktualizáciou jednotlivé výkresy vektorovej katastrálnej mapy.

§ 9
Geometrický plán

	Geometrický plán je technický podklad pre právne úkony, verejné listiny a iné listiny, ktoré podľa zákona potvrdzujú alebo osvedčujú práva k nehnuteľnostiam vrátane nájomných práv, a môže slúžiť aj na zápis zmeny údajov katastra, aj ako podklad na vytyčovanie lomových bodov hraníc pozemkov a katastrálnych území.
 
§ 10
Záznam podrobného merania zmien

	Záznam podrobného merania zmien tvorí meračský náčrt, ktorý je grafickým vyjadrením výsledkov podrobného merania zmien, popisné pole a textová časť.
 
§ 11
Meračský náčrt a prehľad čísel podrobných bodov

	(1) Meračský náčrt je grafické, číselné a popisné vyjadrenie výsledkov podrobného merania alebo prešetrovania a je podkladom na zobrazenie zmien v katastrálnej mape a na vykonanie zmien v súbore popisných informácií spravidla pri obnove katastrálneho operátu novým mapovaním.
 
	(2) Prehľad čísel podrobných bodov predstavuje priradenie týchto čísel k zobrazeným podrobným bodom, ktoré sú uvedené v zozname súradníc; tvorí podklad na lokalizáciu a identifikáciu podrobných bodov na mape.

Tretí oddiel
Súbor popisných informácií

§ 12
Členenie súboru popisných informácií

	(1) Súbor popisných informácií katastra sa člení na údaje o
 
a) katastrálnych územiach,
 
b) nehnuteľnostiach
1. pozemkoch,
2. stavbách, ktoré majú charakter budov (ďalej len „stavba“)
3. rozostavaných stavbách,
4. bytoch a nebytových priestoroch,
5. rozostavaných bytoch a rozostavaných nebytových priestoroch,
 
c) právach k nehnuteľnostiam,
 
d) vlastníkoch a iných oprávnených z práv k nehnuteľnostiam – správca majetku štátu, správca majetku vyššieho územného celku, správca majetku obce, nájomca alebo iný oprávnený z práv k cudzím veciam (ďalej len „vlastník alebo iná oprávnená osoba“) 
1. vlastník,
2. správca,

3. nájomca,

4. iná oprávnená osoba z práva k nehnuteľnosti.
 
e) zmenách v súbore popisných informácií katastra,
 
f) sídelných a nesídelných názvoch,
 
g) súbor registrov katastrálneho konania a iné pomocné záznamy

	(2) Súbor popisných informácií katastra je spravovaný v digitálnej forme.

§ 13
Údaje o katastrálnych územiach

	(1) Údaje o katastrálnych územiach sú spracované podľa
a) krajov s uvedením územného celku a katastrálneho územia, ako aj s uvedením kódu kraja, okresu, obce a katastrálneho územia,
 
b) okresov s uvedením územného celku a katastrálneho územia, ako aj s uvedením kódu kraja, okresu, obce a katastrálneho územia,
 
c) obcí a katastrálnych území s uvedením kraja a okresu, ako aj s uvedením kódu kraja, okresu, obce a katastrálneho územia.
 
	(2) Údaje o katastrálnych územiach sa spracúvajú a aktualizujú v súčinnosti s orgánmi štatistiky.
 
§ 14
Údaje o nehnuteľnostiach

	(1) Údaje o pozemkoch obsahujú parcelné číslo, výmeru, druh pozemku, ak ide o poľnohospodársky pozemok a lesný pozemok, aj údaj o cene, ak vyjadruje cenu jednotlivých pozemkov, údaje o vlastníkovi alebo inej oprávnenej osobe a iné popisné údaje. Údaje o pozemkoch sa členia na:
a) údaje o parcelách registra "C" evidovaných na katastrálnej mape,
 
b) údaje o parcelách registra "E" evidovaných na mape určeného operátu, ktoré sú v katastrálnej mape zlúčené do väčších celkov alebo rozdelené do viacerých parciel; sú k nim založené právne vzťahy a ich hranice v teréne nie sú zreteľné.
 
	(2) Údaje o stavbách obsahujú parcelné číslo pozemku na ktorom je stavba postavená, súpisné číslo stavby a číslo listu vlastníctva, prípadne ďalšie číselné a, popisné údaje ak sa stavbe neprideľuje súpisné číslo alebo iné popisné údaje (ďalej len  „ identifikačné údaje“).
 
	(3) Údaje o rozostavaných stavbách obsahujú parcelné číslo pozemku, na ktorom je stavba postavená, číslo listu vlastníctva, prípadne ďalšie identifikačné údaje.
 
	(4) Údaje o bytoch a nebytových priestoroch obsahujú súpisné číslo stavby (ďalej len „bytového domu“), parcelné číslo pozemku, na ktorom je bytový dom postavený, adresu, číslo poschodia, číslo bytu, druh nebytového priestoru, podiel na spoločných častiach a spoločných zariadeniach bytového domu, podiel na pozemku a iné identifikačné údaje.
 
	(5) Údaje o rozostavaných bytoch a rozostavaných nebytových priestoroch podľa zmluvy o výstavbe obsahujú parcelné číslo pozemku, na ktorom je bytový dom postavený, číslo poschodia, číslo bytu, druh nebytového priestoru, podiel na spoločných častiach a spoločných zariadeniach bytového domu, podiel na pozemku a iné popisné a identifikačné údaje. 

§ 15
Údaje o právach a o iných vzťahoch k nehnuteľnostiam

	Údaje o právach a o iných vzťahoch k nehnuteľnostiam obsahujú údaje o právach k nehnuteľnostiam evidovaných v katastri, právach k nehnuteľnostiam, ktoré vznikli na základe zmluvy o výstavbe, vstavbe alebo nadstavbe domu 1b) a o iných skutočnostiach súvisiacich s právami k nehnuteľnostiam.

 
§ 16
List vlastníctva

	(1) Vybrané údaje o nehnuteľnosti, údaje o vlastníkovi alebo inej oprávnenej osobe o iných vzťahoch k nehnuteľnostiam a iné údaje sú uvedené na liste vlastníctva.
 
	(2) List vlastníctva obsahuje číslo listu vlastníctva, názov okresu, názov obce a názov katastrálneho územia a skladá sa
 
a) z časti "A - majetková podstata", ktorá obsahuje všetky nehnuteľnosti, ktoré sú predmetom práv k nehnuteľnostiam (majetkové teleso), a údaje o nich, a to výmeru, druh pozemku, kód spôsobu využívania pozemku, príslušnosť k zastavanému územiu obce a iné údaje obsahujúce bližšie vysvetlenia časti A, 

b) z časti "B- vlastník alebo iná oprávnená osoba", ktorá obsahuje meno, priezvisko, rodné priezvisko alebo názov vlastníka nehnuteľnosti alebo inej oprávnenej osoby, dátum narodenia, rodné číslo alebo identifikačné číslo organizácie, spoluvlastnícky podiel, titul nadobudnutia podľa verejnej listiny alebo inej listiny, miesto trvalého pobytu alebo sídlo, iné údaje obsahujúce bližšie vysvetlenia časti B, byty a nebytové priestory, nájomné práva k pozemkom,  poznámky o skutočnostiach súvisiacich s nehnuteľnosťami alebo s právami k nehnuteľnostiam,
 
c) z časti "C- ťarcha", ktorá obsahuje vecné bremeno (obsah vecného bremena, označenie oprávneného z vecného bremena vrátane zápisu vecného bremena v liste vlastníctva oprávneného), záložné práva (označenie záložného veriteľa), predkupné práva, ak majú mať účinky vecných práv (označenie oprávneného z predkupného práva), iné práva, ak boli dohodnuté ako vecné práva, a iné údaje obsahujúce bližšie vysvetlenia časti C; v časti  C sa  výška dlhu neuvádza
 
§ 17
Údaje o vlastníkovi alebo inej oprávnenej osobe 

	(1) Údaje o vlastníkovi alebo inej oprávnenej osobe obsahujú ich meno, priezvisko, rodné priezvisko alebo názov právnickej osoby, miesto ich trvalého pobytu alebo sídla, dátum narodenia, rodné číslo alebo identifikačné číslo organizácie a iné identifikačné údaje.
 
	(2) Údaje o vlastníkovi alebo inej oprávnenej osobe a právny vzťah k nehnuteľnosti  sa evidujú kódmi podľa prílohy č. 1.
 
§ 18
Údaje o zmenách v súbore popisných informácií katastra

	Údaje o zmenách v súbore popisných informácií katastra obsahujú zmenové vety všetkých trvalých zmien, ktoré boli ohlásené alebo inak zistené.
 
§ 19
Údaje o sídelných a nesídelných názvoch a dokumentácia o sídelných a nesídelných názvoch

	(1) Správa katastra  štandardizuje názvy nesídelných geografických objektov, pričom rešpektuje štandardizované názvy nesídelných geografických objektov štandardizované úradom a inými orgánmi.
 
	(2) Sídelné a nesídelné názvy sa dokumentujú
a) v prehľade náčrtov miestneho prešetrovania a sídelných a nesídelných názvov,
 
b) v zozname názvoslovia.
 
	(3) Sídelné a nesídelné názvy tvoria obsah katastrálnej mapy.

§ 20
Súbor registrov katastrálneho konania a iné pomocné záznamy

	Súbor registrov katastrálneho konania  tvorí ďalšiu dokumentáciu súboru popisných informácií katastra; sú to najmä
a) súpis podaní a iných písomnosti  v registroch o katastrálnom konaní, 

b) kniha poskytovaných údajov z katastra,
  
c) kniha overených geometrických plánov,

c) zoznam nesúladov medzi skutočným a evidovaným stavom druhov pozemkov,

§ 21
Výstupné zostavy zo súboru popisných informácií katastra

	Výstupné zostavy zo súboru popisných informácií sú:
„a) štandardné, a to najmä výpis z listu vlastníctva, čiastočný výpis z listu vlastníctva, výpis   z  listu  vlastníctva rozšírený o bonitované  pôdnoekologické  jednotky, výpis o bonitovaných  pôdnoekologických  jednotkách, výpis na   parcelu registra "C", výpis  na parcelu registra "E", súpis nehnuteľností registra „C“, súpis nehnuteľností registra „E“, súpis stavieb, súpis vlastníkov alebo iných oprávnených osôb, 

b) neštandardné, vyhotovované podľa požiadaviek fyzických osôb alebo právnických osôb kombináciou údajov katastra.

„c) Čiastočný výpis z listu vlastníctva sa poskytuje podľa výberu z časti „A - majetková podstata“ alebo výberu z časti „B vlastníci alebo  iné oprávnené osoby K výberu z časti „A - majetková podstata“ sa zobrazujú všetky údaje evidované v časti „B vlastníci a iné oprávnené osoby“ a v časti „C – ťarchy“. K výberu z časti „B vlastníci a iné oprávnené osoby“ sa zobrazujú všetky údaje evidované v časti „A - majetková podstata“ a v časti v časti „C – ťarchy“

Štvrtý oddiel
Zbierka listín

§ 22
Obsah zbierky listín

	(1) Zbierku listín tvoria najmä písomné vyhotovenia zmlúv, dohôd a písomných vyhlásení vkladateľov o vložení nehnuteľnosti do majetku právnických osôb (ďalej len "zmluva"), písomné vyhotovenia rozhodnutí štátnych orgánov a notárskych osvedčení (ďalej len verejná listina") a iných listín, ktoré podľa zákona potvrdzujú práva k nehnuteľnostiam (ďalej len "iná listina"). Do zbierky listín sa ďalej zakladá dokumentácia výsledkov katastrálneho konania, dokumentácia, na ktorej základe bol vykonaný vpis poznámky do listu vlastníctva, ako aj dokumentácia sídelných a nesídelných názvov.
 
	(2) Zbierku listín tvoria aj identifikácie parciel a geometrické plány, ktoré boli vyhotovené na spísanie zmluvy, verejných listín a iných listín uvedených v odseku 1.

	(3) Písomné vyhotovenia zmlúv, verejných listín alebo iných listín sú uložené v zbierke listín v listinnej podobe alebo v elektronickej podobe.  
 
Piaty oddiel
Sumárne údaje katastra o pôdnom fonde

§ 23
Účel sumárnych údajov katastra o pôdnom fonde
(1) Sumárne údaje katastra o pôdnom fonde poskytujú súhrnné údaje o výmerách územných jednotiek, o druhoch pozemkov, ako aj prehľad o vývoji a využívaní pôdneho fondu.
(2) Sumárne údaje katastra o pôdnom fonde v Slovenskej republiky sa v písomnej forme vyhotovujú, pokiaľ sa nedohodne Úrad s ostatnými správnymi orgánmi inak, vždy ku dňu 31. január. 

(3) Informatívne sumárne údaje katastra o pôdnom fonde v Slovenskej republiky sú prístupné v údajoch zverejnených prostredníctvom katastrálneho portálu aktualizované ku dňu jeho aktualizácie.

Šiesty oddiel
Pozemková kniha a železničná kniha

§ 24
Obsah pozemkovej knihy a železničnej knihy

	(1) Pozemková kniha a železničná kniha slúžia ako zdroj informácií o vlastníkoch alebo iných oprávnených osobách  a o nehnuteľnostiach.

	(2) Pozemková kniha je usporiadaná podľa okresov; spravujú ich správy katastra príslušné na správu a aktualizáciu katastra.

25
Zápis do pozemkovej knihy alebo železničnej knihy

	(1) Ak sa katastrálne konanie týka nehnuteľností dotknutých zmenou, evidovaných v pozemkovej knihe, zapíšu sa do súboru popisných informácií všetky údaje. V pozemkovej knihe sa urobí poznámka o zápise údajov do súboru popisných informácií, a ak sú vyčerpané všetky údaje, pozemkovoknižná vložka sa uzavrie.
 
	(2) Ak sa katastrálne konanie týka údajov evidovaných v železničnej knihe, zapíšu sa do súboru popisných informácií údaje dotknuté katastrálnym konaním. V železničnej knihe sa vyznačí poznámka o zápise údajov do súboru popisných informácií katastra.
 
Siedmy oddiel
Spôsob evidovania nehnuteľností

§ 26
Evidovanie katastrálnych území

	Katastrálne územie sa eviduje
a) v súbore popisných informácií,

1. kódom katastrálneho územia,
2. názvom katastrálneho územia,
3. výmerou katastrálneho územia,
 
b) v súbore geodetických informácií svojím obvodom označeným mapovou značkou hranice katastrálneho územia
1. v katastrálnej mape,
2. v súbore lomových bodov hranice katastrálneho územia.

§ 27
Evidovanie zastavaného územia obce

	Zastavané územie obce sa eviduje
a) v súbore popisných informácií kódom umiestnenia nehnuteľnosti,
 
b) v súbore geodetických informácií obvodom označeným mapovou značkou hranice zastavaného územia obce.
 
§ 28
Evidovanie chránených nehnuteľností

	Chránené nehnuteľnosti sa evidujú
a) v súbore popisných informácií kódom druhu chránenej nehnuteľnosti,
 
b) v súbore geodetických informácií obvodom označeným mapovou značkou hranice chránenej nehnuteľnosti.
 
§ 29
Evidovanie bonitovaných pôdnoekologických jednotiek

	Bonitované pôdnoekologické jednotky sa evidujú v súbore geodetických informácií v samostatnom grafickom súbore obvodom hraníc bonitovaných pôdnoekologických jednotiek s vyznačením kódu. Bonitované pôdnoekologické jednotky sa evidujú v katastri po vykonaní obnovy evidencie niektorých pozemkov a právnych vzťahov k nim 1a) alebo po zápise projektu pozemkových úprav.
 
§ 30
Evidovanie pozemkov

	Pozemok sa eviduje
 
a) v súbore popisných informácií parcelným číslom, výmerou, druhom pozemku, kódom spôsobu využívania pozemku, číslom listu vlastníctva, kódom právneho vzťahu, kódom umiestnenia pozemku, číslom mapového listu, menom, priezviskom a rodným priezviskom alebo názvom vlastníka alebo inej oprávnenej osoby, trvalým pobytom alebo sídlom, dátumom narodenia, rodným číslom alebo identifikačným číslom organizácie, prípadne inými identifikačnými údajmi,
 
b) v súbore geodetických informácií zobrazením na katastrálnej mape alebo na mape určeného operátu, parcelným číslom a značkou druhu pozemku, prípadne inými údajmi.

§ 31
Evidovanie stavieb

	(1) Stavba sa eviduje
a) v súbore popisných informácií súpisným číslom, parcelným číslom pozemku, na ktorom je stavba postavená, kódom druhu stavby, kódom umiestnenia stavby a inými identifikačnými údajmi. Ak sa stavbe neprideľuje súpisné číslo alebo ak ide o stavbu rozostavanú, eviduje sa opisným spôsobom, parcelným číslom pozemku, na ktorom je stavba postavená, kódom druhu stavby a inými identifikačnými údajmi,
 
b) v súbore geodetických informácií zobrazením na katastrálnej mape, parcelným číslom pozemku, na ktorom je stavba postavená, značkou druhu pozemku a inými identifikačnými údajmi.
 
	(2) Stavby, napr. vlek, lanovka, vedenie (elektrické, plynové, vodovodné), studňa, stožiar, múrik, cestné teleso, železničný zvršok, priehrada, rybník, bazén, melioračná šachta, kanál, regulovaný tok, silážna jama, parkovisko, letisko alebo iná spevnená plocha, predajný stánok, sa v katastri neevidujú v súbore popisných informácií, ale sú zobrazené na katastrálnej mape parcelným číslom pozemku, na ktorom je stavba postavená, alebo mapovou značkou, kódom druhu pozemku a kódom spôsobu využívania pozemku.

§ 32
Zápis práv k stavbám   

(1)	Údaje o práve  k stavbe, ktorej sa prideľuje súpisné číslo sa  do operátu katastra zapíšu na základe rozhodnutia o určení súpisného čísla.

(2)	Údaje o práve k stavbe, ktorej sa neprideľuje súpisné číslo sa  do operátu katastra zapíšu na základe kolaudačného rozhodnutia. 

(3)	Údaje o práve k rozostavanej stavbe sa do operátu katastra zapíšu zo stavebného povolenia.

(4)	 Ak iná osoba z práv k nehnuteľností preukáže verejnou listinou alebo inou listinou, že je vlastníkom stavby zapíše sa do operátu katastra. 

(5)	 Údaje o práve k stavbe, ku ktorej kolaudačné rozhodnutie alebo užívacie povolenie nadobudlo právoplatnosť do 1. októbra 1976, sa do operátu katastra zapíšu na základe oznámenia obce, kedy bola stavba skončená, aké jej bolo pridelené súpisné číslo a kto bol jej stavebníkom.

(6)	 Novou stavbou na účely tejto vyhlášky sa rozumie stavba, ku ktorej kolaudačné rozhodnutie alebo užívacie povolenie nadobudlo právoplatnosť po 1. októbri 1976.

(7)	 K zápisu údajov o stavbách sa predkladá najmä
a) návrh na zápis stavby do katastra,

b) doklad o rodnom čísle ak ide o fyzickú osobu,

c) geometrický plán  ak stavba nie je zobrazená v katastrálnej mape,

d) rozhodnutie o určení súpisného čísla,

e) kolaudačné rozhodnutie, ak sa stavbe neprideľuje súpisné číslo,

f) verejná listina alebo iná listina preukazujúca právo k stavbe, ak stavebník nie je vlastníkom,

g) čestné vyhlásenie manželov, že stavba patrí do bezpodielového spoluvlastníctva manželov, sobášny list,

h) oznámenie od obce, ak súpisné číslo bolo stavbe pridelené pred 1.10.1976,

i) stavebné povolenie a znalecký posudok, ak sa zapisuje rozostavaná stavba,

j)  rozhodnutie o určení súpisného čísla a rozhodnutie o odňatí z poľnohospodárskej pôdy, ak je stavba mimo zastavaného územia obce a rozhodnutie o odňatí z poľnohospodárskej pôdy na nepoľnohospodárske účely sa vyžaduje.

§ 33
Evidovanie bytov

	(1) Byty sa evidujú v súbore popisných informácií súpisným číslom bytového domu, adresou, parcelným číslom pozemku, na ktorom je bytový dom postavený, číslom vchodu, číslom bytu, číslom poschodia a ďalšími identifikačnými údajmi, spoluvlastníckym podielom na spoločných častiach bytového domu a spoločných zariadeniach bytového domu a právom k pozemku, na ktorom je dom postavený, a k priľahlému pozemku.
 
	(2) Rozostavané byty na základe zmluvy o výstavbe bytového domu sa evidujú v súbore popisných informácií parcelným číslom pozemku, na ktorom je bytový dom postavený, a v súlade s dokumentáciou bytového domu číslom vchodu, číslom bytu, číslom poschodia, ďalšími identifikačnými údajmi, spoluvlastníckym podielom na spoločných častiach bytového domu a na spoločných zariadeniach bytového domu a právom k pozemku, na ktorom je bytový dom postavený a k priľahlému pozemku.
 
	(3) Rozostavané byty na základe zmluvy o vstavbe alebo nadstavbe domu sa evidujú v súbore popisných informácií súpisným číslom domu, parcelným číslom pozemku, na ktorom je dom postavený, číslom vchodu a v súlade s dokumentáciou domu číslom bytu, číslom poschodia, ďalšími identifikačnými údajmi, spoluvlastníckym podielom na spoločných častiach domu a spoločných zariadeniach domu a právom k pozemku, na ktorom je dom postavený, a k priľahlému pozemku.
 
§ 34
Evidovanie nebytových priestorov

	(1) Nebytové priestory sa evidujú v súbore popisných informácií súpisným číslom domu, parcelným číslom pozemku, na ktorom je dom postavený, a v súlade s dokumentáciou domu opisným spôsobom, číslom vchodu, číslom nebytového priestoru, číslom poschodia, ďalšími identifikačnými údajmi, spoluvlastníckym podielom na spoločných častiach domu a spoločných zariadeniach domu a právom k pozemku, na ktorom je dom postavený, a k priľahlému pozemku.
 
	(2) Rozostavané nebytové priestory na základe zmluvy o výstavbe domu  sa evidujú v súbore popisných informácií parcelným číslom pozemku, na ktorom bude dom postavený, a v súlade s dokumentáciou domu opisným spôsobom, číslom vchodu, číslom nebytového priestoru, číslom poschodia, ďalšími identifikačnými údajmi, spoluvlastníckym podielom na spoločných častiach domu a na spoločných zariadeniach domu a právom k pozemku, na ktorom bude dom postavený, a k priľahlému pozemku.
 
	(3) Rozostavané nebytové priestory na základe zmluvy o vstavbe alebo nadstavbe domu  sa evidujú v súbore popisných informácií súpisným číslom domu, parcelným číslom pozemku, na ktorom je dom postavený, číslom vchodu a v súlade s dokumentáciou domu opisným spôsobom, číslom nebytového priestoru, číslom poschodia, ďalšími identifikačnými údajmi, spoluvlastníckym podielom na spoločných častiach domu a spoločných zariadeniach domu a právom k pozemku, na ktorom je dom postavený, a k priľahlému pozemku.
 
Ôsmy oddiel
Vyhotovovanie duplikátov katastrálneho operátu alebo jeho časti

§ 35
 Postup pri vyhotovovaní duplikátu katastrálneho operátu alebo jeho časti

	Duplikát katastrálneho operátu alebo jeho časti (ďalej len "duplikát") na účely vydania obsahuje všetky údaje a náležitosti platného katastrálneho operátu alebo jeho časti. Duplikát je rovnocenný pôvodnej časti katastrálneho operátu, z ktorej bol vyhotovený; na odlíšenie od pôvodného katastrálneho operátu alebo jeho časti sa viditeľne označí ako duplikát.
 
§ 36
 
	(1) Vyhotovenie duplikátu je prípustné len v prípadoch ustanovených zákonom. 
 
	(2) Duplikát vyhotoví správa katastra, ktorá spravuje pôvodný katastrálny operát.
 
	(3) O vyhotovení duplikátu vyhotoví správa katastra záznam.

Deviaty oddiel
Druhy pozemkov

§ 37
Označovanie druhov pozemkov

	Druhy pozemkov sa v katastri označujú týmito číselnými kódmi:
	  a)   orná   pôda                            		-   kód    "2", 
	  b)   chmeľnica                           		 -   kód    "3", 
	  c)   vinica                              		 -   kód    "4", 
	  d)   záhrada                             		 -   kód    "5", 
	  e)   ovocný   sad                          		 -   kód    "6", 
	  f)   trvalý   trávny   porast                 	-   kód    "7", 
	  g)   lesný   pozemok                        		-   kód   "10", 
	  h)   vodná   plocha                         		-   kód   "11", 
	  i)   zastavaná   plocha   a   nádvorie         	 -   kód   "13", 
	  j)   ostatná   plocha                       		-   kód  "14".

§ 38
Záväznosť druhov pozemkov

	(1) Druhy pozemkov v údajoch parciel registra "C" sú záväznými údajmi katastra a vyjadrujú účel využívania pozemkov. Záväznými údajmi katastra nie sú druhy pozemkov v údajoch parciel registra "E".
 
	(2) V katastrálnych územiach, kde sa vykonala obnova evidencie niektorých pozemkov a právnych vzťahov k nim, na výpise z listu vlastníctva sa v údajoch parciel registra "E" uvádza záväzný druh pozemku podľa údajov parciel registra "C". V ostatných katastrálnych územiach sa vo výpise z listu vlastníctva uvádza druh pozemku podľa údajov parciel registra "E" a na určenie záväzného druhu pozemku sa vyhotoví identifikácia parciel.

Desiaty oddiel
Charakteristika nehnuteľností

§ 39
Účel charakteristiky nehnuteľností

	Údaje o charakteristike nehnuteľností sa vyjadrujú kódom spôsobu využívania pozemku, kódom druhu chránenej nehnuteľnosti, kódom druhu stavby, kódom priestoru, kódom druhu nebytového priestoru, kódom spoločnej nehnuteľnosti, kódom umiestnenia pozemku a kódom umiestnenia stavby podľa prílohy č. 2.
 
DRUHÁ HLAVA

POSTUP PRI ZÁPISE PRÁV K NEHNUTEĽNOSTIAM

Prvý oddiel
Postup pri vklade a pri zápise záznamom

§ 40
 Postup pri povoľovaní vkladu a pri zápise záznamom

	Ak je na konanie o povolení  vkladu príslušných viac správ katastra, správa katastra, ktorá o návrhu koná  bezodkladne upovedomí o začatí konania dotknutú správu katastra; po skončení konania zašle jedno vyhotovenie zmluvy vrátane príloh alebo jej kópiu dotknutej správe katastra na vpísanie údajov o právach k nehnuteľnostiam do listu vlastníctva.
 
§ 41
 
	(1) Listy vlastníctva sa plombujú v deň doručenia zmluvy, verejnej listiny alebo inej listiny alebo v deň začatia konania o oprave chyby v katastrálnom operáte, alebo v deň doručenia protestu prokurátora, najneskôr však v nasledujúci pracovný deň.
 
	(2) Ak sa plomba týka iba niektorej nehnuteľnosti alebo iba niektorého spoluvlastníckeho podielu, plomba sa vyznačí v časti A listu vlastníctva a v časti B listu vlastníctva.
 
	(3) Ak sú zmenou dotknuté všetky údaje evidované na liste vlastníctva, plomba sa vyznačí na list vlastníctva.
 
	(4) Plomba sa skladá z čísla registra lomeného dvojčíslom roku, napríklad "V 123/08-plomba".
 
	(5) Pri elektronickom spravovaní katastrálneho operátu sa plomba vyznačí na pamäťovom médiu počítača bezprostredne po prijatí podania.
 
	(6) Ak sa plomba týka práv k nehnuteľnostiam evidovaným v pozemkovej knihe, plomba sa vyznačí za posledným zápisom alebo pri tom údaji, ktorého sa plomba týka. Plomba sa vyznačí napríklad "V 888/08-plomba" alebo "Z 333/08-plomba". Ak sa vykoná vpis vkladom alebo vpis záznamom, na list vlastníctva sa prepíšu všetky platné údaje z pozemkovej knihy o dotknutej nehnuteľnosti vrátane spoluvlastníckych podielov a pozemkovoknižná vložka sa uzavrie.
 
§ 42
 
	(1) V konaní o povolení  vkladu sa skúma najmä, či

a) návrh na povolenie vkladu podal účastník uvedený v zmluve, alebo jeho právny zástupca,
 
b)  po uzavretí zmluvy do doručenia návrhu na vklad  o povolení vkladu nenastali skutkové, alebo právne zmeny, ktoré bránia vkladu do katastra.
 
	(2) Pri skúmaní zmluvy sa zisťuje najmä či,  

a)  za právnickú osobu konal oprávnený zástupca,

b) za účastníka konania zastúpeného splnomocnencom konal splnomocnenec   

c) zmluvná voľnosť účastníka alebo právo nakladať s nehnuteľnosťou nie sú obmedzené zo zákona, rozhodnutím štátneho orgánu alebo z poznámky vyznačenej v katastri 

d) v zmluve ide skutočne o písomné prejavy vôle osôb v nej uvedených s osobitným zreteľom na tých, ktorých právo na jej základe zaniká alebo sa obmedzuje

e) uzavretiu zmluvy účastníkov nie sú na prekážku okolnosti, ktoré bránia nakladaniu s nehnuteľnosťou, a či k právnemu úkonu účastníka, ktorý je obmedzený pri disponovaní s nehnuteľnosťou, prípadne k zmluve ako celku bol udelený potrebný súhlas.
 
§ 43
 
	(1) Rozhodnutie o povolení vkladu sa spravidla vyznačí na prvej strane  doručených vyhotovení zmluvy textom: "Vklad povolený dňa .... pod č. V-.../ ..; rozhodnutie nadobúda právoplatnosť týmto dňom", právne účinky vkladu nastali dňa...".

	(2) Základné údaje o povolení vkladu možno vyznačiť aj odtlačkom pečiatky.
 
	(3) Po právoplatnosti rozhodnutia správy katastra o povolení vkladu sa jedno vyhotovenie zmluvy zakladá do zbierky listín. Ak sa nehnuteľnosti nachádzajú v obvode viacerých správ katastra, zašle správa katastra, ktorá o povolení vkladu rozhodla, jedno vyhotovenie zmluvy s doložkou podľa odseku 1 dotknutej správe katastra.
 
	(4) Rozhodnutie o povolení vkladu práva na návrh podaný elektronicky  správa katastra vyznačí v pripojenom potvrdení  o povolení vkladu  a oznámi všetkým účastníkom konania. 
 
§ 44 

	Na vykonanie záznamu na návrh podľa § 34 ods. 1 katastrálneho zákona, ak právo k nehnuteľnosti vzniklo, zmenilo sa alebo zaniklo zo zákona, sú spôsobilé najmä
 
a) osvedčenie notára vydané podľa osobitného predpisu, 
 
b) návrh, ktorého prílohou je právoplatný rozsudok o rozvode manželstva alebo jeho overená kópia, ak ide o zánik bezpodielového spoluvlastníctva manželov, ktorí do troch rokov neuzavreli dohodu o vyporiadaní bezpodielového spoluvlastníctva alebo ak v tejto lehote nepodali na súd návrh na vyporiadanie bezpodielového spoluvlastníctva, 
 
c) návrh, ak ide o práva k cudzím veciam, 
 
d) návrh, ktorého prílohou je doklad viažuci sa k vzniku, zmene alebo zániku práva k osobe; ak ide o právo k cudzej veci, ktoré sa viaže na osobu, 
 
e) návrh, ktorého prílohou je písomné oznámenie o uplynutí času, ak ide o zánik záložného práva uplynutím času, 
 
f) rozsudok súdu, ak vecné bremeno zanikne z dôvodu, že vznikne hrubý nepomer medzi vecným bremenom a výhodou oprávneného, 
 
g) návrh, ak ide o správu majetku štátu, 
 
h) návrh, ktorého prílohou, ak ide o odstúpenie od zmluvy, je
1. písomný prejav vôle účastníkov zmluvy odstúpiť od zmluvy s úradne overenými podpismi,
2. rozsudok súdu v prípade, ak bolo právo k nehnuteľnosti dotknuté ďalším právnym úkonom,
 
i) vyhlásenie manželov s úradne osvedčenými podpismi, ak nehnuteľnosť nadobudnutá počas trvania manželstva je v bezpodielovom spoluvlastníctve manželov  a sobášny list.
 
Druhý oddiel
Postup pri posudzovaní spôsobilosti listín a pri odstraňovaní nedostatkov listín

§ 45
 Postup pri posudzovaní spôsobilosti listín

	Pri skúmaní listín správa katastra zisťuje, či zmluva, verejná listina alebo iná listina obsahuje
a) názov katastrálneho územia,
 
b) pozemok zobrazený ako parcela s vyznačením parcelného čísla,
 
c) druh a výmeru pozemku,
 
d) súpisné číslo domu, prípadne orientačné číslo vchodu s uvedením parcelného čísla parcely zobrazujúcej pozemok, na ktorom je stavba postavená,
 
e) číslo bytu, číslo poschodia, adresu, podiel na spoločných častiach a na spoločných zariadeniach domu a iné popisné a identifikačné údaje, ak je predmetom zápisu právny vzťah k bytu,
 
f) číslo nebytového priestoru, číslo poschodia, adresu, podiel na spoločných častiach a na spoločných zariadeniach domu a iné popisné a identifikačné údaje, ak je predmetom zápisu právny vzťah k nebytovému priestoru,
 
g) meno (názov), priezvisko, rodné priezvisko a miesto trvalého pobytu (sídlo) vlastníka nehnuteľnosti alebo inej oprávnenej osoby,
 
h) dátum narodenia, rodné číslo (identifikačné číslo organizácie) účastníkov právneho úkonu, 
 
i) overené podpisy prevodcov, ak sa vyžadujú, 
 
j) spoluvlastnícky podiel vyjadrený zlomkom k celku.  

§ 46
 
	Správa katastra skúma, či rozhodnutia štátnych orgánov sú právoplatné alebo vykonateľné a či tieto rozhodnutia, ako aj iné listiny, ktoré podľa zákona potvrdzujú alebo osvedčujú právne vzťahy, neobsahujú chyby v písaní, počítaní alebo iné zrejmé nesprávnosti, či nehnuteľnosti sú označené podľa § 45 a či obsahujú náležitosti podľa zákona.
 
§ 47
Postup pri odstraňovaní nedostatkov listín

	(1) Ak nie sú splnené podmienky na zápis záznamom, správa katastra verejnú listinu alebo inú listinu vráti tomu, kto ju vyhotovil, a požiada o opravu chýb s uvedením termínu opravy chyby alebo zabezpečí v súčinnosti so zhotoviteľom opravu chyby. 

	(2) Ak sa zistí chyba v písaní, počítaní alebo iná zrejmá nesprávnosť po podaní návrhu na vklad zmluvy, vykoná sa jej oprava doložkou pod skončeným textom, ak s tým účastníci súhlasia. V doložke sa uvedie nesprávnosť, správne znenie a pripojí sa dátum vykonania opravy, podpisy účastníkov právneho úkonu, ako aj podpis a odtlačok okrúhlej pečiatky.

	(3) Postup podľa odseku 1 a 2 sa primerane použije i pri odstraňovaní nedostatkov zmlúv, verejných listín a iných listín podaných elektronicky.    

Tretí oddiel
Vpis poznámky do listu vlastníctva

Postup pri vpise poznámky

§ 48
 
	(1) Na zápis poznámky, ktorá obmedzuje vlastníka nakladať s nehnuteľnosťou, sú spôsobilé uznesenie súdu o predbežnom opatrení, ktorým sa zakazuje nakladať s nehnuteľnosťou, uznesenia súdu o vyhlásení konkurzu, exekučný príkaz na vykonanie exekúcie predajom nehnuteľnosti, rozhodnutie o začatí daňového exekučného konania, daňový exekučný príkaz, colný exekučný príkaz. 
 
	(2) Na zápis poznámky, ktorá informuje o nehnuteľnosti alebo o vlastníkovi, sú spôsobilé upovedomenie o začatí exekúcie predajom nehnuteľnosti, oznámenie o začatí daňového exekučného konania alebo colného exekučného konania, uznesenie o nariadení výkonu rozhodnutia predajom nehnuteľnosti alebo začatie vyvlastňovacieho konania, alebo iná verejná listina.

§ 49

	(1) Poznámka sa vpíše do listu vlastníctva najmä na základe oznámenia pri príslušnej nehnuteľnosti textom: "Poznamenáva sa vyhlásenie konkurzu o výkon rozhodnutia predajom nehnuteľností" alebo "Poznamenáva sa začatie konania o výkon rozhodnutia predajom nehnuteľností" alebo "Poznamenáva sa začatie vyvlastňovacieho konania" alebo "Poznamenáva sa uznesenie súdu o predbežnom opatrení" alebo "Poznamenáva sa upovedomenie o začatí exekúcie predajom nehnuteľností".
 
	(2) Poznámky podľa odseku 1 sa zapíšu do časti B listu vlastníctva.

TRETIA HLAVA

SPRAVOVANIE A OBNOVA KATASTRA

§ 50
Spolupráca pri spravovaní a pri obnove katastra

	(1) Pri spravovaní a pri obnove katastra správy katastra spolupracujú s obcami, vlastníkmi alebo inými oprávnenými osobami ako aj s príslušnými štátnymi orgánmi.
 
	(2) Správy katastra organizujú a využívajú súčinnosť vlastníkov alebo iné oprávnené osoby  pri správe, aktualizácii a obnove katastra tak, aby kataster plnil všetky svoje funkcie na ich prospech.
	(3) Správy katastra organizujú súčinnosť obcí, využívajú túto súčinnosť, ako aj súčinnosť štátnych orgánov pri správe, aktualizácii a pri obnove katastra tak, aby kataster plnil všetky svoje funkcie na prospech obcí a štátu.
 
§ 51
Autorizácia programového vybavenia

	(1) Programové vybavenie na spravovanie súboru geodetických informácií a súboru popisných informácií určí úrad.
 
	(2) Správa katastra najmenej dvakrát ročne testuje údaje katastra kontrolným programom.
 
ŠTVRTÁ HLAVA

KATASTRÁLNA INŠPEKCIA

Prvý oddiel
Katastrálni inšpektori

§ 52
Riaditeľ inšpektorátu a katastrálni inšpektori

	(1) Na čele katastrálnej inšpekcie je riaditeľ inšpektorátu (ďalej len "riaditeľ"), ktorého do funkcie vymenúva a odvoláva predseda úradu.
 
	(2) Inšpektorov vymenúva a odvoláva na návrh riaditeľa predseda úradu.
 
Druhý oddiel
Úlohy katastrálnej inšpekcie

§ 53
Úlohy katastrálnej inšpekcie pri kontrole správ katastra

	(1) Katastrálna inšpekcia vykonáva štátny dozor najmä nad
a) dodržiavaním právnych predpisov, technických noriem a technických predpisov v oblasti geodézie, kartografie a katastra,
 
b) zostavovaním a plnením plánu vecných úloh.
 
	(2) Pri technickej kontrole vyžadujúcej meračské práce spolupracujú inšpektori s kontrolou správy katastra, ktorá poskytne požadovanú súčinnosť.
 
§ 54
Úlohy katastrálnej inšpekcie pri kontrole fyzických osôb a právnických osôb

	(1) Katastrálny inšpektor kontroluje
a) dodržiavanie právnych predpisov, technických noriem a technických predpisov v oblasti geodézie, kartografie a katastra,
 
b) výsledky meračských prác a ich premietnutie v súbore geodetických informácií.
 
	(2) Pri technickej kontrole vyžadujúcej meračské práce spolupracuje inšpektor s kontrolou správy katastra, ktorá poskytne požadovanú súčinnosť.
 
§ 55
Úlohy katastrálnych inšpektorov

	Katastrálny inšpektor
a) kontroluje úroveň spravovania katastra a súvisiacich činností, vyžaduje, aby mu v určenej lehote poskytli doklady, údaje, informácie alebo vysvetlenie potrebné na inšpekciu,
 
b) schvaľuje projekty úloh vecného plánu a vyjadruje sa k objektívnosti správ týkajúcich sa hodnotenia činností, ktoré patria do jeho vecnej pôsobnosti,
 
c) ukladá kontrolovaným subjektom prijať opatrenia na odstránenie zistených nedostatkov a kontroluje ich splnenie v určenej lehote,
 
d) ukladá kontrolovaným subjektom odstrániť zistené nedostatky v priebehu kontroly alebo v určenej lehote, ak ide o drobné a formálne nedostatky, ktoré nevyžadujú prijatie osobitných opatrení.
 
PIATA HLAVA

OVEROVANIE SPÔSOBILOSTI ROZHODOVAŤ O NÁVRHU NA VKLAD

§ 56
Komisia na overovanie spôsobilosti rozhodovať o návrhu na vklad

	(1) Overovanie spôsobilosti rozhodovať o návrhu na vklad vykonáva komisia na overovanie spôsobilosti rozhodovať o návrhu na vklad (ďalej len "komisia na overovanie").
 
	(2) Predsedu, podpredsedu a ďalších členov komisie na overovanie vymenúva predseda úradu zo zamestnancov úradu, zo zamestnancov katastrálnych úradov a z ďalších odborníkov z vysokých škôl, vedeckých inštitúcií, stavovských organizácií a štátnych orgánov.
 
§ 57
Vydanie oprávnenia

	Po úspešnom vykonaní skúšky pred komisiou na overovanie vydá predseda úradu na návrh komisie na overovanie zamestnancovi katastrálneho úradu  oprávnenie na spôsobilosť rozhodovať o návrhu na vklad.
 
§ 58
Odňatie oprávnenia

	Komisia na overovanie odporučí na návrh katastrálneho inšpektora alebo príslušnej správy katastra predsedovi úradu odobrať oprávnenie na spôsobilosť rozhodovať o návrhu na vklad tomu zamestnancovi, ktorý obzvlášť hrubým spôsobom porušil právne predpisy upravujúce túto oblasť spoločenských vzťahov, alebo tomu zamestnancovi, ktorý úmyselne porušil právne predpisy.
 
§ 59
Skúšobný poriadok

	Podrobnosti o spôsobe, organizácii, ako aj o priebehu skúšky upraví skúšobný poriadok, ktorý vydá predseda úradu.
 
ŠIESTA HLAVA

KATASTRÁLNE KONANIE

Prvý oddiel
Zmeny údajov katastra

§ 60
Postup pri vykonávaní zmien údajov katastra

 	(1) Zmenou v údajoch katastra je každá zmena, ktorá sa vykonáva na základe podaní a iných písomnosti, prípadne inak ohlásená alebo zistená zmena z vlastného podnetu správy katastra.

(2) Zmeny v údajoch katastra sa vykonávajú v údajoch súboru popisných informácií a v údajoch súboru geodetických informácií súčasne, ak si to vyžaduje predmet návrhu zmeny.

(3) Každá zmena sa zaznamenáva pod poradovým číslom zmeny. 

§ 61
Ohlasovanie zmien údajov katastra

	Predmetom prešetrovania zmien údajov katastra sú ohlásené alebo inak zistené zmeny týkajúce sa
a) údajov o katastrálnych územiach,
 
b) údajov o vlastníkoch alebo iných oprávnených osobách,

c) údajov o nehnuteľnostiach.
 
§ 62

 	(1) Zmeny údajov katastra sa uvedú v žiadosti o vykonanie zmeny  v ktorej vlastník alebo iná oprávnená osoba uvedie predmet zmeny a potvrdí podpisom; právnické osoby aj odtlačkom pečiatky.

	(2) Ak zmenu zistí správa katastra oznámi predmet zmeny vlastníkovi alebo inej oprávnenej osobe.  

Tretí oddiel
Postup pri zmene hranice katastrálneho územia, hranice obce alebo hranice katastrálneho územia a pri zmene názvu katastrálneho územia

§ 63
 Postup pri zmene hranice katastrálneho územia

	(1) Za zmenu hranice katastrálneho územia, ktorá nie je totožná s hranicou obce, sa považuje
a) zlúčenie dvoch alebo viacerých katastrálnych území, ktoré sú súčasťou jednej obce,
 
b) rozdelenie doterajšieho katastrálneho územia na dve alebo viac katastrálnych území,
 
c) oddelenie časti jedného katastrálneho územia a jeho pričlenenie do iného katastrálneho územia v tej istej obci.
 
	(2) Na vykonanie zmeny podľa odseku 1 písm. a) a b) treba súhlas úradu. Zmena hranice obce sa publikuje aj v spravodajcovi.
 
§ 64
 
	(1) Na základe oznámenia správy katastra vyhlási obec začatie katastrálneho konania o zmenu hranice katastrálneho územia.
 
	(2) Konanie o zmenu hranice katastrálneho územia vykonáva správa katastra za účasti navrhovateľa, zástupcu obce, vlastníkov dotknutých nehnuteľností a iných oprávnených osôb.
 
	(3) Podkladom na konanie o zmenu hranice katastrálneho územia je popis priebehu hranice katastrálneho územia zo súboru popisných informácií a vektorová katastrálna mapa, prípadne pracovná mapa zo súboru geodetických informácií.
 
	(4) Po vyhotovení popisu priebehu hranice katastrálneho územia sa vyhotoví protokol, ktorý obsahuje popis navrhovaného priebehu hranice katastrálneho územia. Prílohou protokolu je záznam podrobného merania zmien navrhovaného priebehu hranice katastrálneho územia.
 
	(5) V rámci konania o zmenu hranice katastrálneho územia vlastníci, alebo iné oprávnené osoby trvalo označia lomové body zmenenej hranice katastrálneho územia, a to spôsobom, ktorý určí správa katastra.
 
	(6) Ak zmenená hranica katastrálneho územia neprebieha po hraniciach pozemkov vymedzených právami k nehnuteľnostiam evidovanými v katastri, musia byť lomové body zmenenej hranice trvalo stabilizované a zmerané.

	(7) Prirodzenou (hraničnou) čiarou je najmä hranica obvodu stavby, regulovaného vodného toku, vodnej nádrže a pozemnej komunikácie.

§ 65
 
	(1) O zmene hranice katastrálneho územia rozhodne správa katastra v rámci katastrálneho konania z vlastného podnetu alebo na návrh.
 
	(2) Navrhovateľ pripojí k návrhu
a) protokol z konania o zmenu hranice katastrálneho územia,
 
b) kópiu katastrálnej mapy a výkaz výmer dotknutých pozemkov, ak sa nevykonalo meranie,
 
c) geometrický plán, ak bolo potrebné vykonať meranie,
 
d) celkový výkaz výmery katastrálneho územia pred zmenou a po zmene,
 
e) zoznam dotknutých parciel s uvedením názvov katastrálnych území a čísel listov vlastníctva,
 
f) stanovisko obce,
 
g) súhlas úradu v prípade, ak ide o zmenu podľa § 63 ods. 2. 
 
	(3) Za zmenu hranice katastrálneho územia sa nepovažuje jej určenie, ak sa nemení jej priebeh v teréne.
 
§ 66
 
	Po zmene hranice katastrálneho územia správa katastra v súbore geodetických informácií a v súbore popisných informácií prečísluje parcelné čísla dotknutých pozemkov.
 
§ 67
 
	Správa katastra zasiela rozhodnutie o zmene hranice katastrálneho územia
a) obci,
 
b) katastrálnemu úradu,
 
c) obvodnému úradu,
 
d) okresnému súdu,
 
e) orgánu štatistiky,
 
f) Geodetickému a kartografickému ústavu,
 
g) úradu.

(2) Obec informuje o rozhodnutí o zmene hranice katastrálneho územia vlastníkov alebo iné oprávnené osoby na úradnej tabuli.

§ 68
 
	Zmena hranice katastrálneho územia sa publikuje v spravodajcovi.
 
§ 69
 
	(1) O zmene hranice katastrálneho územia, ktorá je súčasne hranicou obce, rozhodne správa katastra na základe rozhodnutia o zmene hranice obce.
 
	(2) Na postup podľa odseku 1 sa primerane použijú ustanovenia § 63 až 68.

	.

Štvrtý oddiel
Postup pri obnove katastrálneho operátu

Spoločné ustanovenie

§ 70
 
	(1) Obnova katastrálneho operátu je katastrálne konanie, ktorého cieľom je vyhotovenie nového súboru geodetických informácií a nového súboru popisných informácií katastrálneho operátu.
 
	(2) Obnova katastrálneho operátu sa vykonáva
a) novým mapovaním,

b) vyhotovením duplikátu platného stavu.
 
	(3) Obnova katastrálneho operátu nadväzuje na platný katastrálny operát. Výsledok obnovy katastrálneho operátu novým mapovaním a vyhotovením duplikátu platného stavu nemá vplyv na vznik, zmenu alebo zánik práva k nehnuteľnosti.

§ 71
 Obnova katastrálneho operátu novým mapovaním

	Obnova katastrálneho operátu novým mapovaním sa vykonáva v štyroch na seba nadväzujúcich etapách, ktorými sú
a) zisťovanie priebehu hraníc (ďalej len "miestne prešetrovanie"),
 
b) vyhotovenie nového súboru geodetických informácií a nového súboru popisných informácií,
 
c) konanie o námietkach,
 
d) vyhlásenie platnosti obnoveného katastrálneho operátu.

§ 72
 
	(1) Obnovu katastrálneho operátu novým mapovaním začne správa katastra oznámením obci s uvedením termínu začatia a rozsahu tohto katastrálneho konania. Oznámenie zašle obci najmenej 30 dní pred začatím obnovy katastrálneho operátu novým mapovaním.
 
	(2) Oznámenie o začatí obnovy katastrálneho operátu novým mapovaním zašle správa katastra aj susedným obciam so žiadosťou, aby poskytovali nevyhnutnú súčinnosť.
 
	(3) Obec zabezpečí účasť vlastníkov a iných oprávnených osôb v mieste obvyklým spôsobom. Správa katastra vyzve vlastníkov a iné oprávnené osoby na povinnosť trvalého označenia lomových bodov hraníc svojich pozemkov.
 
§ 73
 Zásady miestneho prešetrovania pri novom mapovaní

	(1) Miestne prešetrovanie pri novom mapovaní vykonáva katastrálna komisia, ktorej predsedom je zamestnanec príslušného katastrálneho úradu, zamestnanec právnickej  osoby zriadenej úradom alebo inej osoby vykonávajúcej obnovu katastrálneho operátu, zástupca obce a vlastníci alebo iné oprávnené osoby. (ďalej len "komisia"), 
 
	(2) Miestne prešetrovanie pri novom mapovaní sa skladá z

a) prešetrovania alebo overovania údajov katastra v teréne za účasti komisie, 

b) rokovania komisie.
 
	(3) Komisia prerokúva najmä

a) jednotlivé skončené etapy miestneho prešetrovania,
 
b) nedostatky vyskytujúce sa pri vykonávaní miestneho prešetrovania,
 
c) nesúhlas vlastníkov alebo iných oprávnených osôb,
 
d) vyhotovený zoznam nesúladov.
 
§ 74
 Predmet miestneho prešetrovania pri novom mapovaní

	(1) Pri miestnom prešetrovaní pri novom mapovaní sa zisťuje priebeh hraníc
a) obcí,
 
b) katastrálnych území,
 
c) zastavaného územia obce,
 
d) pozemkov vymedzených právami k nehnuteľnostiam,
 
e) druhov pozemkov,
 
f) chránených skutočností a ich ochranných pásem.
 
	(2) Štátna hranica sa nezisťuje. Priebeh štátnej hranice sa preberá z hraničného dokumentárneho diela.
 
§ 75

	Pri miestnom prešetrovaní pri novom mapovaní sa zisťujú aj údaje o
a) sídelných a nesídelných názvoch,
 
b) ďalších prvkoch polohopisu.
 
§ 76
 
	(1) Podkladom miestneho prešetrovania pri novom mapovaní hranice obce sú údaje platného katastrálneho operátu alebo popisy, náčrty a protokoly vyhotovené pri určovaní hraníc obce.
 
	(2) O výsledku miestneho prešetrovania hranice obce pri novom mapovaní sa vyhotoví protokol, ktorého súčasťou je nový popis a náčrt priebehu hranice.
 
§ 77
 
	Podkladom na zisťovanie a vyznačenie priebehu hranice katastrálneho územia je stav vedený v súbore geodetických informácií a geodetická dokumentácia.
 
§ 78
 
	Hranicu zastavaného územia obce tvorí obvod územia, ktorý je ustanovený podľa osobitného predpisu. Hranica je evidovaná v súbore geodetických informácií a v súbore popisných informácií.

§ 79
 
	(1) Pri miestnom prešetrovaní pri novom mapovaní hraníc pozemkov vymedzených právami k nehnuteľnostiam sa preveruje najmä súlad ich priebehu s právnym stavom a trvalé označenie lomových bodov týchto hraníc.
 
	(2) Ak vlastník alebo iná oprávnená osoba vysloví pri miestnom prešetrovaní pri novom mapovaní nesúhlas s priebehom hranice vymedzenej právom k nehnuteľnosti, vyznačí sa táto hranica vo vyšetrovacom náčrte ako sporná a vyhotoví sa protokol o zistení priebehu spornej hranice pozemku. V katastrálnom operáte je taká hranica označená za spornú až do právoplatného rozhodnutia súdu.
 
§ 80
 
	(1) Zmena druhu pozemku sa vyznačí vo vyšetrovacom náčrte a v zápisnici o vykonaní miestneho prešetrovania. Ak sa vyžaduje rozhodnutie príslušného orgánu podľa  osobitného zákona, do predloženia rozhodnutia sa zmena  vyznačí aj v zozname nesúladov.
 
	(2) Zoznam nesúladov predkladá správa katastra orgánom ochrany pôdneho fondu.
 
	(3) K zistenému druhu pozemku sa v súpise nehnuteľností priraďuje kód spôsobu využívania pozemku.
 
§ 81
 
	(1) Pri miestnom prešetrovaní pri novom mapovaní hraníc chránených území, kultúrnych pamiatok, kúpeľných území, prírodných liečivých zdrojov a ich ochranných pásem a ochranných pásem vodných zdrojov sa overuje priebeh ich hraníc zobrazený v platnom súbore geodetických informácií.
 
	(2) Spôsob ochrany nehnuteľností sa v súbore geodetických informácií vyznačuje príslušnou mapovou značkou a v súbore popisných informácií kódom druhu chránenej nehnuteľnosti.
 
§ 82
 
	Pri miestnom prešetrovaní pri novom mapovaní sa preverujú aj evidované údaje o vlastníkoch  alebo iných oprávnených osobách.

§ 83

	Protokol o skončení miestneho prešetrovania pri novom mapovaní obsahuje
a) mená, priezviská a podpisy členov komisie,
 
b) mená, priezviská pozvaných a podpisy prítomných účastníkov,
 
c) spôsob vyhlásenia a propagácie miestneho prešetrovania,
 
d) priebeh a výsledky miestneho prešetrovania,
 
e) zoznam príloh protokolu.

§ 84
Obnova katastrálneho operátu vyhotovením duplikátu platného stavu

	(1) Ak sa katastrálny operát alebo jeho časť stane nespôsobilým na ďalšie používanie v dôsledku jeho opotrebenia a právny stav ani skutočný stav sa nezmenil a ani nie sú iné dôvody na obnovu katastrálneho operátu novým mapovaním alebo na obnovu katastrálneho operátu alebo jeho časti v skrátenom katastrálnom konaní, katastrálny operát alebo jeho časť sa obnoví vyhotovením duplikátu platného stavu.
 
	(2) Ak dokumentácia na vyhotovenie duplikátu platného stavu nie je zachovaná, katastrálny operát sa obnoví novým mapovaním.
 
	(3) Obnova katastrálneho operátu alebo jeho časti vyhotovením duplikátu platného stavu nenadväzuje na miestne prešetrovanie a nevykonáva sa geodetická činnosť v teréne.
 
	(4) O obnove katastrálneho operátu alebo jeho časti vyhotovením duplikátu platného stavu podľa odsekov 1 a 2 rozhodne správa katastra.
 
§ 85
Vyhotovovanie nového súboru geodetických informácií a nového súboru popisných informácií

	(1) Výsledkom vyhotovenia nového súboru geodetických informácií je katastrálna mapa a príslušná geodetická dokumentácia.
 
	(2) Nový súbor popisných informácií je výstupom z informačného systému katastra, a to zámenou doterajších údajov za údaje zistené v katastrálnom konaní; zmeny sa vykonajú prvotným dokladom.
 
Postup pri konaní o námietkach proti chybám v obnovenom katastrálnom operáte

§ 86
 
	(1) Správa katastra požiada obec o vyhlásenie konania o námietkach proti chybám v obnovenom katastrálnom operáte s tým, aby obec vyhlásila toto konanie najmenej 15 dní pred jeho začiatkom.
 
	(2) Správa katastra predloží prostredníctvom obce obnovený katastrálny operát na verejné nahliadnutie najneskôr do 30 dní od jeho vyhotovenia.

§ 87
 
	(1) Do obnoveného katastrálneho operátu možno nahliadnuť v obci za prítomnosti zamestnanca katastrálneho úradu a zástupcu obce, pričom obnovený katastrálny operát musí byť predložený na verejné nahliadnutie najmenej tri dni.
 
	(2) Námietky proti chybám v obnovenom katastrálnom operáte možno podať ústne alebo písomne.
 
	(3) Ak sa námietkam proti chybám vyhovelo a netreba vykonať miestne prešetrovanie alebo meranie, chybné údaje obnoveného katastrálneho operátu sa bezodkladne na mieste opravia. Vykonanie opravy svojím podpisom potvrdí ten, kto námietky podal.
 
	(4) Ak sa námietkam proti chybám nevyhovelo, zamestnanec katastrálneho úradu poučí toho, kto námietky podal, o ďalšom postupe pri konaní o námietkach proti chybám a súčasne sa vyhotoví úradný záznam, ktorý podpíše zamestnanec katastrálneho úradu a ten, kto podal námietku. O námietkach rozhodne správa katastra. 

§ 88
 
	Po skončení konania o námietkach proti chybám sa vyhotoví protokol, ktorý podpíše zamestnanec katastrálneho úradu a zástupca obce. Prílohu protokolu tvoria úradné záznamy vyhotovené v konaní o námietkach proti chybám, prípadne právoplatné rozhodnutie o námietkach.
 
§ 89
 Postup pri vyhlasovaní platnosti obnoveného katastrálneho operátu.

	Platnosť obnoveného katastrálneho operátu vyhlási správa katastra do 15 dní od skončenia konania o námietkach proti chybám.
 
§ 90
 
	(1) Platnosť obnoveného katastrálneho operátu oznámi správa katastra
 a) obci,

b) katastrálnemu úradu

c) obvodnému úradu,	
 
d) okresnému súdu,
 
 e) úradu.

	(2) Platnosť obnoveného katastrálneho operátu sa zverejňuje v spravodajcovi.
 
SIEDMA HLAVA

GEODETICKÉ PRÁCE PRE KATASTER

Prvý oddiel
Meračské práce a geometrické plány

§ 91
Predmet a spôsob merania zmien

	(1) Predmetom merania pri spravovaní katastra je meranie zmien hraníc katastrálnych území, hraníc zastavaných území obcí, hraníc chránených skutočností a ich ochranných pásem, hraníc pozemkov, ako aj meranie zmien stavieb.
 
	(2) Súčasťou meračských prác je aj meranie bodov podrobného polohového bodového poľa, ak je ich určenie potrebné na meranie zmien.
 
	(3) Zmeny sa zameriavajú v záväzných geodetických systémoch  a spracúvajú v Súradnicovom systéme Jednotnej trigonometrickej siete katastrálnej. 

§ 92
Výsledky merania zmien a ich spracovanie

	(1) Výsledkom merania zmien sú
a) zmerané číselné údaje,
 
b) meračský náčrt (grafický prehľad a popisné údaje).
 
	(2) Výsledky merania zmien sa zaznamenávajú do záznamu podrobného merania zmien.
 
	(3) Číselné výsledky merania zmien možno zaznamenať priamo do pamäťového média počítača. Grafický výstup z pamäťového média môže nahradiť časť záznamu podrobného merania zmien - zápisník, ak obsahuje všetky údaje v predpísanom usporiadaní.
 
	(4) Výsledky merania zmien sa spracúvajú
a) výpočtom súradníc
1. novourčených bodov podrobného polohového bodového poľa, 
2. novourčených podrobných bodov,
 
b) výpočtom výmer novourčených a zmenených parciel, prípadne ich dielov.
 
§ 93
Dokumentácia výsledkov merania zmien a ich spracovania

	(1) Dokumentácia výsledkov merania zmien a ich spracovania obsahuje
a) výsledný operát zriaďovania novourčených pevných bodov podrobného polohového bodového poľa,
 
b) záznam podrobného merania zmien,
 
c) zoznam súradníc novourčených podrobných bodov,
 
d) výpočet výmer parciel a ich dielov.
 
	(2) Dokumentáciu výsledkov merania zmien a ich spracovania uvedenú v odseku 1 vyhotovuje a odovzdáva príslušnej správe katastra každá právnická osoba alebo fyzická osoba, ktorá meranie zmien vykonáva. Dokumentácia musí byť spracovaná tak, aby umožňovala vykonanie zmien v súbore geodetických informácií.
 
§ 94
Obsah geometrického plánu

	Geometrický plán je grafickým znázornením nehnuteľností, ktoré vzniknú rozdelením alebo zlúčením nehnuteľností, vyjadruje stav nehnuteľností pred zmenou a po zmene s uvedením doterajších a nových parcelných čísel, výmer, druhov pozemkov a ďalších údajov. Geometrický plán je aj grafickým znázornením vecného bremena k časti pozemku.
 
§ 95
Použitie geometrického plánu na právne úkony

	Geometrický plán sa používa ako podklad na právne úkony, keď údaje doterajšieho stavu výkazu výmer sú zhodné s údajmi platných výpisov z katastra.
 
§ 96
Časti geometrického plánu

	Geometrický plán má tieto časti:
a) popisové pole,
 
b) grafické znázornenie hraníc pozemkov a ich zmeny,
 
c) výkaz výmer parciel a dielov.
 
§ 97
Účel vyhotovenia geometrického plánu

	Geometrický plán sa vyhotovuje najmä na

a) rozdelenie nehnuteľností,
 
b) úpravu hranice nehnuteľností,
 
c) určenie vlastníckeho práva k nehnuteľnosti,
 
d) zameranie stavby a na vydanie kolaudačného rozhodnutia, na užívanie stavby, ktorá je predmetom evidovania v katastri a ešte nie je evidovaná v súbore popisných informácií a v súbore geodetických informácií katastra,
 
e) zameranie rozostavanej stavby,
 
f) priznanie práv k časti nehnuteľnosti, na vymedzenie rozsahu vecného bremena, ktoré  obmedzuje vlastníka alebo inú oprávnenú osobu v prospech inej fyzickej osoby alebo právnickej osoby,
 
g) vymedzenie zmien v poľnohospodárskom pôdnom fonde a v lesnom pôdnom fonde rozdelením nehnuteľností,
 
h) zmenu hranice katastrálneho územia, hranice obce a hranice okresu,
 
i) zlúčenie nehnuteľností,
 
j) obnovenie hraníc pôvodných pozemkov alebo ich častí,
 
k) pozemkové úpravy,
 
l) rozdelenie pôvodných nehnuteľností.
 
§ 98
Podklady na vyhotovovanie geometrických plánov

	(1) Podkladom na vyhotovovanie geometrických plánov sú údaje súboru geodetických informácií a súboru popisných informácií katastra, prípadne iný grafický podklad spolu s príslušnými údajmi z pozemkovej knihy a zo železničnej knihy, pozemkových reforiem, rozsudkov súdov a z iných verejných listín, ktoré sa používajú na vyjadrenie vlastníckych vzťahov k nehnuteľnostiam, ak tieto ešte nie sú zapísané do listu vlastníctva, dokumentácia geodetických prác, ktorá tvorí súčasť dokumentácie skutočného vyhotovenia stavby, a údaje o bodoch základného polohového bodového poľa.
 
	(2) Geometrický plán sa vyhotovuje vždy na podklade platných údajov katastra. V prípade, že právne vzťahy k dotknutým nehnuteľnostiam sú deklarované v podkladoch, ktoré nie sú súčasťou katastra, údaje z nich sa použijú súčasne s údajmi katastra.
 
§ 99
Súčinnosť správ katastra so zhotoviteľmi geometrických plánov

	(1) Správa katastra v priestoroch na to určených umožní zhotoviteľovi geometrického plánu nazrieť do katastrálneho operátu, prípadne do iných dokumentovaných operátov, robiť si výpisy a kópie, vykonávať kartometrické meranie a zobrazenie zmien a určovať výmery zmenených parciel. Správa katastra na základe požiadavky zhotoviteľa geometrického plánu vyhotoví kópie, odpisy a výpisy z katastrálneho operátu súvisiace s vyhotovovaným geometrickým plánom. Ak sú údaje vedené v digitálnej forme, správa katastra na základe požiadavky zhotoviteľa geometrického plánu poskytne podklady z katastrálneho operátu v elektronickej forme.
 
	(2) Zhotoviteľ geometrického plánu si od katastrálneho úradu vyžiada pridelenie čísla záznamu podrobného merania zmien, parcelné čísla novo vytváraných parciel a čísla novo určovaných pevných bodov podrobného polohového bodového poľa. 
 
§ 100
Meračské práce v teréne a označenie hraníc

	(1) Meračské práce v teréne na účely vyhotovenia geometrického plánu sú geodetické činnosti potrebné na zmeranie zmeny.
 
	(2) Hranice nových pozemkov sa pred zmeraním označia vo všetkých lomových bodoch. Ak sa vyhotovuje geometrický plán na účely zmerania skutočného stavu a lomové body hraníc nie sú trvalo označené, vlastník, držiteľ alebo iná oprávnená osoba pred vykonaním geodetických prác trvalo označí na svoje náklady lomové body novourčovaných hraníc. Ak sa vyhotovuje geometrický plán ako návrh na zmenu, označí vlastník alebo iná oprávnená osoba lomové body hraníc pred geodetickými prácami trvalo alebo dočasne (kovová rúrka, drevený kolík), pričom trvalé označenie vykoná do 30 dní po vyrozumení o vklade alebo o zázname do katastra.
 
	(3) Lomové body, ktoré sú v prírode zreteľné a jednoznačne určené pevnými predmetmi (rohy múrov, budov, zabetónované stĺpy a podobne), sa považujú za trvalo označené. Trvalé označenie hraníc druhov pozemkov v rámci jedného vlastníckeho celku a rozsahu vecného bremena sa spravidla nevykonáva.
 
	(4) Zmeny sa merajú z bodov meračských sietí. Body meračských sietí sa určujú v súradnicovom systéme Jednotnej trigonometrickej siete katastrálnej.

	(5) Meračská sieť sa pripojí na pevné body podrobného polohového bodového poľa, prípadne na body základného polohového bodového poľa, alebo na pevné podrobné body určené v súradniciach.

	(6) Pred pripojením meračskej siete na body polohového bodového poľa alebo na pevné podrobné body určené v súradniciach sa ich poloha v teréne overí.
 
	(7) Overenie polohy bodov polohového bodového poľa sa vykoná kontrolou mier uvedených v miestopisných náčrtoch geodetických údajov.
 
	(8) Na overovanie pevného podrobného bodu určeného súradnicami sa využijú ďalšie pevné podrobné body určené súradnicami alebo pevné body podrobného polohového bodového poľa a overenie sa vykoná
a) priamym odmeraním vzdialenosti najmenej od dvoch bodov, ktoré možno považovať za pevné a nie sú od overovaného bodu vzdialené viac ako 200 m,
 
b) odmeraním prvkov určujúcich polohu overovaného bodu od spojnice dvoch bodov, ktoré možno považovať za pevné a nie sú od overovaného bodu vzdialené viac ako 200 m,
 
c) polárnym meraním overovaného bodu a najmenej dvoch ďalších bodov, ktoré možno považovať za pevné body a nie sú od overovaného bodu vzdialené viac ako 200 m.
 
	(9) Kontrola podrobného merania sa vykonáva súčasne s podrobným meraním omernými mierami alebo krížovými mierami. Určenie polohy každého podrobného bodu tvoriaceho zmenu treba skontrolovať najmenej jednou omernou mierou alebo iným nezávislým meraním.
 
	(10) Ak sa vyhotovuje geometrický plán na vyznačenie vecného bremena k pozemkom evidovaným v registri E pod bytovým domom, omerné miery sa nemerajú a v geometrickom pláne sa nevyznačujú. Rozsah vecného bremena sa vyznačuje prostredníctvom dielov parciel. Záznam podrobného merania zmien sa ku geometrickému plánu na vyznačenie vecného bremena nevyhotovuje.
 
	(11) Výsledky skorších meraní hraníc pozemkov, ktoré sú zobrazené v katastrálnej mape a nie sú vlastníckymi hranicami, možno pri vyhotovovaní geometrického plánu použiť po kontrole merania, po kontrole polohy trvalo označených lomových bodov hraníc pozemkov v teréne a po kontrole príslušnej meračskej dokumentácie.

§ 101
Výpočtové a zobrazovacie práce

	(1) Výpočtové práce na vyhotovenie geometrického plánu sú súhrnom činností, v ktorých rámci sa zo zmeraných údajov definuje nové polohové a geometrické určenie nehnuteľností a určia sa výmery parciel, prípadne ich dielov.
 
	(2) Poloha podrobných bodov sa určí v súradnicovom systéme Jednotnej trigonometrickej siete katastrálnej, prípadne aj v systéme Európsky terestrický referenčný systém.

	(3) Ak je katastrálna mapa spravovaná v analógovej forme, zhotoviteľ geometrického plánu pred autorizačným overením zobrazí návrh zmien do katastrálnej mapy. 

	(4) Výmery novovytvorených parciel sa určia zo súradníc podrobných lomových bodov obvodu parciel vypočítaných z priamo meraných mier.
 
	(5) Výmery parciel alebo ich dielov dotknutých zmenou sa určia z mier

a) súradníc podrobných lomových bodov obvodu parcely alebo dielu, ak súradnice boli vypočítané z priamo meraných 

b) graficky,  výpočtom z kartometricky získaných súradníc lomových bodov na obvode parcely alebo dielu,

c) kombináciou spôsobov podľa písmen a) a b).

	(6) Pri určovaní výmer podľa odsekov 4 a 5 sa pripúšťajú tieto zjednodušenia:
a) pri delení parcely s výmerou do 1 ha na diely sa výmera dielu väčšia ako 19/20 doterajšej výmery parcely určí odpočítaním výmer menších dielov,
 
b) pri delení parcely s výmerou nad 1 ha na diely sa výmera dielu väčšia ako 4/5 doterajšej výmery parcely určí odpočítaním výmer menších dielov,
 
c) po zlúčení parciel sa výmera parcely určí sčítaním výmer pôvodných parciel a vykoná sa kontrola výpočtu podľa odseku 6,
 
d) pri výpočte výmer parciel rozdelených rámom mapového listu sa vynechá výpočet výmer dielov nedotknutých zmenou, ak ich výmera už bola určená.
 
§ 102
Úradné overenie a dokumentácia geometrického plánu

	(1) Na úradné overenie geometrického plánu zhotoviteľ predkladá

a) autorizačne overený geometrický plán (najmenej v štyroch vyhotoveniach),
 
b) podklady na aktualizáciu v záväzných výmenných formátoch vo všetkých katastrálnych územiach,
 
c) oznámenie o nedostatkoch zistených na geodetických bodoch.
	Výsledný operát sa v jednom vyhotovení ukladá do štátnej dokumentácie.
 
	(2) Súčasne s dokumentáciou uvedenou v ods. 1 zhotoviteľ odovzdá dokumentáciu uvedenú v § 93, ktorá nie je predmetom úradného overenia.

§ 103
Osvedčovanie kópií geometrického plánu s jeho prvopisom

Správa katastra na požiadanie osvedčí totožnosť a úplnosť farebnej kópie geometrického plánu s jeho prvopisom. 

§ 104
Vytyčovanie hraníc pozemku

	(1) Vytyčovanie hraníc pozemku je geodetický úkon, ktorým sa v teréne vyznačí poloha lomových bodov hranice pozemku, prípadne aj inej hranice (napríklad správnej hranice, hranice katastrálneho územia, vecného bremena), ktoré vyjadrujú vzájomný polohový vzťah v teréne a v určenom podklade.
 
	(2) Vytyčovanie hraníc pozemku sa musí vykonať najvhodnejšou metódou a postupmi, ktoré musia zaručovať vytýčenie hranice s požadovanou presnosťou.
 
	(3) Vytyčovanie hraníc pozemku môže vykonávať fyzická osoba alebo právnická osoba, ktorá má spôsobilosť vykonávať geodetické a kartografické činnosti.
 
	(4) Vytýčením hraníc pozemku nevznikajú, nemenia sa ani nezanikajú právne vzťahy k nehnuteľnostiam.
 
§ 105
Podklady na vytyčovanie hraníc pozemku

	(1) Na vytyčovanie hraníc pozemku sa prednostne použijú tie podklady, v ktorých sú originálne údaje o súbore lomových bodov alebo mapy, ktoré boli z nich vyhotovené, alebo ich presné kópie. Na vytyčovanie hraníc pozemku sa použijú spravidla tie isté údaje a postupy, aké sa použili pri ich meraní.
 
	(2) Potrebné podklady na vytyčovanie hraníc pozemku poskytujú správy katastra a Geodetický a kartografický ústav v Bratislave z Ústredného archívu geodézie a kartografie.
 
§ 106
Spôsoby vytyčovania hraníc pozemku

	(1) Vytyčovanie hraníc pozemku sa vykonáva
a) z priamo meraných mier, ktoré sa nachádzajú v meračských náčrtoch a zápisníkoch,
 
b) z mier vypočítaných zo súradníc podrobných bodov v Súradnicovom systéme Jednotnej trigonometrickej siete katastrálnej,
 
c) podľa mapy z kartometricky získaných prvkov.
 
	(2) Vytýčené lomové body hraníc pozemkov vymedzených právnymi vzťahmi sa trvalo označujú vo všetkých lomových bodoch, ak vlastníci dotknutých hraníc pozemku vyjadria súhlas s vytýčenou polohou týchto bodov.
 
§ 107
Dokumentácia o vytýčení hranice pozemku a jej overenie

	(1) Z vytýčenia hranice pozemku sa vyhotovuje operát v tomto členení:
a) vytyčovací náčrt,
 
b) protokol o vytýčení hranice pozemku,
 
c) zoznam súradníc použitých a vytyčovaných bodov,
 
d) technická správa.
 
	(2) Ak sa vytyčovanie hranice pozemku vykonáva pre potrebu vyhotovenia geometrického plánu, dokumentácia uvedená v odseku 1 písm. a) a b) sa nevyhotovuje a vytyčovacie prvky a spôsob vytýčenia sa zaznamenajú priamo do záznamu podrobného merania zmien predmetného geometrického plánu.
 
	(3) Operát z vytýčenia hranice pozemku podlieha autorizačnému overeniu.

Druhý oddiel
Presnosť geodetických prác

§ 108
Presnosť meračských a zobrazovacích prác

	(1) Geometrickým základom katastrálnych máp sú body základného polohového bodového poľa (Štátna trigonometrická sieť) a body podrobného polohového bodového poľa.
 
	(2) Podrobné polohové bodové pole sa buduje s presnosťou, ktorá je daná základnou strednou súradnicovou chybou 
a) pri bodoch 1. triedy s presnosťou 0,02 m,
 
b) pri bodoch 2. triedy s presnosťou 0,04 m,
 
c) pri bodoch 3. triedy s presnosťou 0,06 m.
	Uvedené kritériá sa vzťahujú na najbližšie (blízke) body základného polohového bodového poľa.

	(3) Podrobné meranie sa vykonáva s presnosťou, ktorá je daná základnou strednou súradnicovou chybou  pre body tretej triedy s presnosťou 0,14 m. Mimo zastavaného územia obce možno vykonávať podrobné meranie s presnosťou pre body štvrtej triedy presnosti, so základnou strednou súradnicovou chybou 0,26 m. Uvedené kritérium sa vzťahuje na najbližšie (blízke) body podrobného polohového bodového poľa.
 
	(4) Dodržanie presnosti ustanovenej v odsekoch 2, 3 a 4 sa overuje testovaním výsledkov meračských prác podľa osobitných predpisov  pomocou krajných odchýlok a ostatných parametrov stanovených pre jednotlivé druhy prác v technických predpisoch vydaných úradom.
 
	(5) V katastrálnej mape spravovanej v analógovej forme sa podrobné body zobrazujú tak, aby presnosť zobrazenia bodov určených v geodetickom súradnicovom systéme charakterizovaná základnou strednou súradnicovou chybou zobrazenia bodu neprekročila hodnotu 0,16 mm na katastrálnej mape. Presnosť zobrazenia podrobných bodov vo vektorovej katastrálnej mape, ktorá vznikla z nečíselnej mapy, a vo vektorovej mape určeného operátu je charakterizovaná trojnásobkom hodnoty základnej strednej súradnicovej chyby zobrazenia bodu.
 
	(6) Dosiahnutie presnosti zobrazenia zmien hranice katastrálneho územia a vlastníckej hranice podľa odseku 6 sa posudzuje podľa veľkosti rozdielu medzi priamo meranou dĺžkou medzi dvoma podrobnými bodmi a dĺžkou odmeranou na katastrálnej mape s prihliadnutím na zrážku katastrálnej mapy. Dosiahnutie presnosti sa posudzuje pri katastrálnej mape
a) v mierke 1:1 000, 1:2 000 a 1:5 000 podľa technického predpisu, 
 
b) v iných mierkach podľa týchto odchýlok:
	------------------------------------------------------------------ 
    Mierka               Krajná   odchýlka   pre   dĺžku   v   m 
 katastrálnej        ------------------------------------------------ 
    mapy               do   50   m        nad   50   m        nad   300   m 
 ------------------------------------------------------------------ 
   1   :   1   250             0,58            0,68             - 
   1   :   1   440             0,67            0,77             - 
   1   :   2   500             1,16            1,26             - 
   1   :   2   880             1,26            1,47            d/200 
 ------------------------------------------------------------------ 
 
§ 109
Krajná odchýlka určenia výmery

	(1) Presnosť výpočtu výmer sa posudzuje podľa rozdielu výsledkov dvoch nezávisle vykonaných výpočtov výmer. Rozdiel nemôže prekročiť hodnotu krajnej odchýlky.
 
	(2) Hodnota krajnej odchýlky parcely sa vypočíta v m2 zo vzorcov, kde P je vypočítaná výmera
	  a)   pri   výmerách   určených   z   priamo   meraných   mier   alebo   zo   súradníc
      lomových   bodov   parcely   alebo    jej   dielu,   ktoré   boli   vypočítané
      z   priamo    meraných    mier    v     porovnaní    s    výmerami    určenými
      graficky   pre   mierku   mapy 
      1:1   000              uMP   =   0,25   .   (odmocnina   P)   +   2 
      1:1   250   a   1:1   440    uMP   =   0,35   .   (odmocnina   P)   +   3 
      1:2   000              uMP   =   0,50   .   (odmocnina   P)   +   4 
      1:2   500   a   1:2   880    uMP   =   0,90   .   (odmocnina   P)   +   7 
      1:5   000              uMP   =   1,20   .   (odmocnina   P)   +   10, 
	  b)   pri    výmerách   určených    nezávisle   dvakrát    graficky   pre   mierku
      mapy 
      1:1   000              uMP   =   0,20   .   (odmocnina   P)   +   3 
      1:2   500   a   1:1   440    uMP   =   0,30   .   (odmocnina   P)   +   4 
      1:2   000              uMP   =   0,40   .   (odmocnina   P)   +   6 
      1:2   500   a   1:2   880    uMP   =   0,60   .   (odmocnina   P)   +   8 
      1:5   000              uMP   =   1,05   .   (odmocnina   P)   +   14. 
 
	(3) Pri aktualizácii vektorovej katastrálnej mapy, ktorá vznikla z nečíselnej mapy, a pri aktualizácii vektorovej mapy určeného operátu sa krajná odchýlka výmer používa na zistenie rozdielu medzi výmerou uvedenou v súbore popisných informácií katastra s výmerou vypočítanou z kartometrických súradníc. Výmery sú v súlade, ak absolútna hodnota ich rozdielu nie je väčšia než krajná odchýlka výmer vypočítaná pre príslušnú mierku mapy z výmery uvedenej v súbore popisných informácií katastra. Veľkosť krajnej odchýlky je daná násobkami hodnôt uMP podľa odseku 2 písm. b) v závislosti od výmery parcely. Pre parcely s výmerou do 50 m2 je veľkosť krajnej odchýlky 0,5.uMP, pre parcely s výmerou od 50 do 100 m2 sa veľkosť krajnej odchýlky rovná uMP, pre parcely s výmerou od 100 do 1 000 m2 je krajná odchýlka 2.uMP a pre parcely s výmerou nad 1 000 m2 je veľkosť krajnej odchýlky 3.uMP.
 
	(4) Hodnota krajnej odchýlky v m2 medzi doterajšou výmerou skupiny a novou výmerou skupiny sa určí, ak sú
a) doterajšie a nové výmery určené zo súradníc lomových bodov obvodu parcely alebo jej dielu, ktoré boli vypočítané z priamo meraných mier zo vzorca uMP = 0,5 (n1 + n2 = 1), kde n1 je počet doterajších parciel v skupine, n2 je počet nových parciel alebo jej dielov v skupine,
 
b) doterajšie a nové výmery skupiny určené graficky alebo kombináciou rôznych spôsobov dvojnásobnou hodnotou vypočítanou podľa vzorcov uvedených v odseku 2 písm. b).
 
ÔSMA HLAVA

POSKYTOVANIE UDAJOV KATASTRA 

Prvý oddiel
Podmienky poskytovania údajov z katastra 

§ 110
Podmienky a forma poskytovania údajov z katastra

(1) Údaje z katastra sa poskytujú fyzickým alebo právnickým osobám na ich žiadosť, ak iný právny predpis neustanovuje inak.
 
	(2)Údaje z katastra sa poskytujú v týchto formách:
a) výpisy, alebo kópie zo súboru geodetických informácií, zo súboru popisných informácií, alebo iných operátov katastra a identifikácie parciel, ktoré sú verejnými listinami. 

b) Neštandardné tlačové výstupy a kópie z katastrálneho operátu, ktoré majú informatívny charakter.

c) Hromadné poskytovanie údajov z katastra.

d) Diaľkový prístup prostredníctvom údajov zverejnených cez katastrálny portál.

e) Elektronické poskytovanie údajov z katastra.
   
Druhý oddiel

§ 111
Postup pri vyhotovovaní verejných listín

(1)Výpisy alebo kópie zo súboru geodetických informácií, zo súboru popisných informácií, alebo iných operátov katastra, ktoré preukazujú právo k nehnuteľnosti  a identifikácie parciel (ďalej len „výpis alebo kópia“) sú verejnými listinami a sú opatrené dátumom vyhotovenia, odtlačkom pečiatky správy katastra zo štátnym znakom, menom a priezviskom zamestnanca katastrálneho úradu, ktorý  verejnú listinu vyhotovil, jeho podpisom a kolkom alebo doložkou o úhrade správneho poplatku alebo iným spôsobom o oslobodení od správneho poplatku.

	(2) V žiadosti o  výpis alebo kópiu sa uvedie predmet žiadosti, názov obce a katastrálneho územia, identifikácia vlastníka alebo inej oprávnenej osoby, parcelné číslo pozemku registra „C“ alebo registra „E“, súpisné číslo stavby, prípadne číslo bytu a číslo listu vlastníctva, a to tak, aby rozsah požadovaných údajov vyjadroval i účel. 

(3) Výpisom  alebo kópiou  je najmä:

a) kópia z katastrálnej mapy v digitálnej alebo analógovej forme,

b) kópia z mapy určeného operátu v digitálnej alebo analógovej forme,

c) kópia z pozemkovoknižnej mapy alebo iného operátu katastra,

d) výpis z listu vlastníctva,

e) výpis alebo kópia z originálu listu vlastníctva,

f) výpis alebo kópia z pozemkovej alebo železničnej knihy alebo iných operátov katastra,

g) identifikácia parciel.

§ 112
 Vyhotovovanie  výpisov alebo kópií

	(1) Správa katastra vyhotoví na požiadanie  výpis alebo kópiu v požadovanom počte.

(2) Ak správa katastra nie je miestne príslušná na vyhotovenie  výpisu alebo kópie postúpi žiadosť miestne príslušnej správe katastra a žiadateľa o tom bezodkladne informuje.
 
	(3) Miestne príslušná správa katastra vyhotoví požadovanú listinu, prípadne pripraví ďalšie požadované informácie a poskytne ich žiadateľovi

(4) Na kópii z pozemkovoknižnej vložky sa neplatný stav prečiarkne a výslovne sa uvedie, že táto úprava sa urobila s cieľom zdôrazniť platný stav.
 
(5) Kópiu z originálu listu vlastníctva možno vyhotoviť úradným potvrdením rozmnoženiny z originálu listu vlastníctva, ktorá obsahuje aj predchádzajúce zápisy.

	(6) Výpis z listu vlastníctva obsahuje len platný stav bez predchádzajúcich zápisov.

	(7) Ak ten, kto požiada o vyhotovenie výpisu z listu vlastníctva, výslovne neuvedie, že chce výpis iba z časti listu vlastníctva, vyhotoví sa úplný výpis.

§ 113
 Postup pri vyhotovovaní identifikácií parciel

	(1) Identifikáciou parciel sa porovnáva zápis a zákres totožnosti parcely z verejných listín alebo z iných listín, alebo z iných operátov so zápisom a zákresom parcely podľa súboru popisných informácií a súboru geodetických informácií katastra.
 
	(2) Identifikácia parciel je podkladom na vyhotovenie zmlúv, verejných listín alebo iných listín, ktoré potvrdzujú práva k nehnuteľnostiam, a podkladom na zápis zmien údajov v katastri; vyhotovuje sa, ak vlastnícke právo nie je vpísané na liste vlastníctva, alebo na určenie záväzného druhu pozemku.
 
	(3) Ak druh pozemku v údajoch o parcelách registra "E" nevyjadruje účel využívania, nie je záväzným údajom katastra a identifikácia parciel sa vyhotoví na druh pozemku v údajoch o parcelách registra "C".
 
	(4) Identifikácia parciel sa vyhotovuje v písomnej forme v troch vyhotoveniach, pričom jedno vyhotovenie ostáva správe katastra. Súčasťou písomnej identifikácie parciel môže byť aj grafická identifikácia parciel.

Tretí oddiel

§ 114
Neštandardné tlačové výstupy a kópie z katastrálneho operátu 

(1) Správa katastra, prípadne iná organizácia poverená úradom poskytne na požiadanie a za odplatu neštandardné tlačové výstupy a kópie z katastrálneho operátu. Tieto neštandardné tlačové výstupy a kópie z katastrálneho operátu majú informatívny charakter.

(2) Správa katastra alebo iná organizácia poverená úradom poskytne neštandardné tlačové výstupy vyhotovované podľa požiadaviek fyzických osôb alebo právnických osôb kombináciou údajov katastra len z údajov katastra spracovaných v digitálnom tvare.

(3) Správa katastra alebo iná organizácia poverená úradom poskytne kópie z katastrálneho operátu v digitálnom alebo analógovom tvare podľa spracovania údajov katastra. 

Štvrtý oddiel
Poskytovanie hromadných údajov katastra

§ 115
Postup pri poskytovaní hromadných údajov katastra 

	(1) Správa katastra, prípadne iná organizácia poverená úradom poskytne na požiadanie a za odplatu hromadné údaje katastra. Tieto hromadne poskytnuté údaje katastra majú informatívny charakter. 

	(2) Vybrané súbory geodetických informácií a vybrané súbory popisných informácií alebo ich častí obsahujúce údaje o nehnuteľnostiach a právnych vzťahoch k nim sa poskytnú len na základe písomnej zmluvy.

	(3) Správa katastra alebo iná organizácia poverená úradom poskytne vybrané súbory  geodetických informácií a vybrané súbory popisných informácií alebo ich častí v digitálnom alebo analógovom tvare podľa spracovania údajov katastra. 
 
	(4) Súbory geodetických informácií a súbory popisných informácií alebo ich častí možno používať iba pre vnútornú potrebu orgánov a organizácií.

Piaty oddiel

Diaľkový prístup k údajom katastra

§ 116
Postup pri  diaľkovom prístupe k údajom katastra

(1) Sprístupnenie diaľkovým prístupom k údajom katastra je realizované na základe osobitného zákona všetkým subjektom prostredníctvom katastrálneho portálu.

(2)	Katastrálny portál umožňuje všetkým subjektom prístup k údajom katastra vyhľadávaním

a) pomocou evidovaných identifikátorov (vlastník, nezistený vlastník, list vlastníctva, parcela, stavba, byt/nebytový priestor)  v rozsahu jedného katastrálneho územia,

b) vyhľadávanie údajov podľa grafického rozhrania v rozsahu jedného katastrálneho územia,

c) vyhľadávanie informácií o katastrálnom konaní v rozsahu okresu,

d) generovať PDF výstupy na základe výberu používateľa,

e) generovať štatistické údaje o úhrnných hodnotách druhov pozemkov a iných údajov katastra v rozsahu jedného katastrálneho územia. 

(2) Štátne orgány a iné oprávnené právnické osoby na základe úplnej registrácie a uzatvorení zmluvy s Úradom  majú prístup k údajom katastra podľa ods.2 písm. a), b), e)  vyhľadávaním cez celé územie Slovenska.

(3) Aktualizácia súboru popisných informácií a súboru geodetických informácií je na katastrálnom portáli riešená v týždňových intervaloch, pričom vstup údajov tvoria údaje katastra z pracovísk správ katastra. 

(4) Všetky údaje katastra sprístupnené prostredníctvom katastrálneho portálu majú informatívny charakter.

Šiesty oddiel
Elektronické poskytovanie údajov z katastra.

§ 117
Osobitné ustanovenia pre elektronické poskytovanie údajov z katastra

(1)	Ak je požiadavka na vyhotovenie  výpisu alebo kópie z katastra, alebo na poskytovanie iných údajov katastra podaná elektronicky, musí obsahovať povinné údaje vyplnené v elektronickom formulári a elektronickú adresu žiadateľa, na ktorú má byť požiadavka doručená.

(2)	Osvedčenie pravosti podpisu žiadateľa sa nevyžaduje.

(3) Po uhradení správneho poplatku bude potvrdený výpis alebo kópia z katastra sprístupnený v elektronickej forme žiadateľovi. Po uhradení poplatku podľa ponukového cenníka) za neštandardné tlačové výstupy a kópie z katastra budú tieto sprístupnené v elektronickej forme žiadateľovi.

(3)	Elektronicky výpis alebo kópia z katastra obsahuje časovú pečiatku  a zaručený elektronický  podpis povereného zamestnanca katastrálneho úradu.

§ 118
Spoločné ustanovenia pri poskytovaní údajov z katastra

	(1) Výstupné zostavy zo súboru popisných informácií katastra sa vyhotovujú v štandardnej forme alebo v neštandardnej forme.
 
	(2) Správa katastra dbá o to, aby pri vyhotovovaní výpisov alebo kópií z katastrálneho operátu nedošlo k jeho znehodnoteniu.
 
	(3) Každý, kto si vyhotovuje z katastrálneho operátu výpis alebo kópiu, je povinný dodržiavať pokyny správy katastra na zabezpečenie ochrany katastrálneho operátu. 

§ 119
Ochrana osobnosti a ochrana osobných údajov pri poskytovaní údajov z katastra 

	(1) Správa katastra pri vyhotovovaní výpisov alebo kópií z katastrálneho operátu alebo z jeho časti dbá na dodržiavanie predpisov o ochrane osobnosti a o ochrane osobných údajov.
 
	(2) Zamestnanci katastrálneho úradu  sú povinní zachovávať mlčanlivosť o majetkových pomeroch vlastníkov alebo iných oprávnených osobách ako aj o súvisiacich informáciách.

DEVIATA HLAVA

SPOLOČNÉ, PRECHODNÉ A ZÁVEREČNÉ USTANOVENIA

Spoločné ustanovenia

§ 120
 
	Trvalým označením lomových bodov hraníc pozemkov vymedzených právami k nehnuteľnostiam, hraníc obcí, hraníc katastrálnych území a hraníc zastavaného územia obce sa rozumie stavba, múr, murovaný plot, kamenné medzníky, lomový kameň, železobetónové medzníky, betónové stĺpy, železné rúrky s priemerom najmenej 6 cm vyplnené betónom a spojené so zemou betónom, pričom tieto rúrky musia mať dĺžku najmenej 0,5 m (prípadne obdobne dlhé železné koľajnice), znaky z plastov a hraničný kopec predpísaného tvaru. V močaristých územiach sa trvalo stabilizuje lomový bod kolom s priemerom najmenej 0,1 m a s dĺžkou 1,5 m. Na tvrdých podkladoch (napríklad betón, skala) sa trvalo stabilizuje lomový bod zapustením klinca alebo iného vhodného kovového predmetu alebo vytesaním kríža na opracovanú plochu.

§ 121
 
	Správa katastra a účastníci katastrálneho konania sú povinní v katastrálnom konaní postupovať tak, aby nevznikali škody na majetku. V prípade vzniku takejto škody poskytne správa katastra poškodenej osobe na jej požiadanie súčinnosť pri zabezpečení dôkazov potrebných na uplatnenie nároku na náhradu škody, najmä vyhotoví záznam o rozhodujúcich skutočnostiach.

§ 122
Zrušovacie  ustanovenie

 Zrušuje sa vyhláška Úradu geodézie, kartografie a katastra Slovenskej republiky č. 79/1996 Z.z., ktorou sa vykonáva zákon Národnej rady Slovenskej republiky o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení vyhlášky č. 72/1997 Z.z., vyhlášky 533/2001 Z.z.  a vyhlášky 647/2004 Z.z.

						§ 123 
                                                                     Účinnosť 

Táto vyhláška nadobúda účinnosť 1. septembra 2008. 

						Štefan Moyzes 
						    predseda	

PRÍLOHA č. 1

------------------------------------------------------------------ 
KÓD   ÚČASTNÍKA   PRÁVNEHO   VZŤAHU
------------------------------------------------------------------
      Kód                        Účastník   právneho   vzťahu
------------------------------------------------------------------
       1      Vlastník
      2      Správca
      3      Nájomca
      4      Iná   oprávnená   osoba   z   práva   k   nehnuteľnosti
------------------------------------------------------------------

 ------------------------------------------------------------------
                          KÓD   PRÁVNEHO   VZŤAHU
------------------------------------------------------------------
      Kód                            Právny   vzťah
------------------------------------------------------------------
       1      Oprávnená   držba   k   pozemku
      2      Nájom   k   pozemku
      3      Spoluvlastníctvo   k   pozemku   pod   stavbou
      4      Vlastník   pozemku   je   vlastníkom   stavby   postavenej   na   tomto
           pozemku
      5      Vlastník   pozemku    nie   je   vlastníkom    stavby   postavenej   na
           tomto   pozemku
      7      Právny    vzťah     nie    je    evidovaný     v    súbore    popisných
           informácií   katastra   nehnuteľností
      9      Duplicitné    alebo    viacnásobné    vlastníctvo    k    tej   istej
           nehnuteľnosti   alebo   k   jej   časti
------------------------------------------------------------------

PRÍLOHA č.2
                         KÓD   SPÔSOBU   VYUŽÍVANIA   POZEMKU
----------------------------------------------------------------------------
         Druh   pozemku                        Spôsob   využívania   pozemku
----------------------------------------------------------------------------
       Kód            Popis         Kód                      Popis
----------------------------------------------------------------------------
  Poľnohospodárska   pôda

       2          Orná   pôda      02100      Pozemky,   na   ktorých   sa   pestujú   obilniny,
                                      okopaniny,   krmoviny,    technické   plodiny,
                                      zelenina   a   iné   záhradné   plodiny
                                      Pozemky    dočasne    zatrávnené    (maximálne
                                      5   rokov)
                                      Pozemky      využívané      na      pestovanie
                                      viacročných   krmovín
                                      Pozemky   dočasne   nevyužívané   na   rastlinnú
                                      výrobu
                             02120      Pozemky,     na     ktorých     sú     postavené
                                      pareniská,    skleníky,    japany   zriaďované
                                      na   ornej   pôde

       3          Chmeľnica      03100      Pozemky   vysadené   chmeľom
                             03150      Pozemky   vhodné   na    pestovanie   chmeľu,   na
                                      ktorých   bol   chmeľ   dočasne   odstránený

       4          Vinica         04100      Pozemky,   na   ktorých   sa   pestuje   vinič
                             04150      Pozemky   vhodné   na    pestovanie   viniča,   na
                                      ktorých   bol   vinič   dočasne   odstránený

       5          Záhrada        05100      Pozemky   prevažne   v   zastavanom   území   obce
                                      alebo   v   záhradkových   osadách,   na   ktorých
                                      sa    pestuje    zelenina,    ovocie,    okrasná
                                      nízka      a      vysoká      zeleň      a     iné
                                      poľnohospodárske   plodiny
                             05120      Pozemky,     na     ktorých     sú     postavené
                                      pareniská,   skleníky    a   japany   zriaďované
                                      v   záhradách
                             05130      Pozemky    využívané    ako    škôlky   ovocných
                                      a   okrasných    stromov,     viničové    škôlky
                                      a   škôlky   pre   chmeľové   sadivo
                             05150      Pozemky,      ktoré       neboli      vyradené
                                      z   biologického    látkového    kolobehu   pôda
                                      -   rastlinstvo,      využívané      v     rámci
                                      záhradných     centier,     na     ktorých    sa
                                      pestuje   okrasná   nízka   a   vysoká   zeleň

       6          Ovocný   sad     06100      Pozemky   s    výmerou   nad   0,30    ha,   súvisle
                                      vysadené    ovocnými     stromami,    ovocnými
                                      krami    a   ovocnými    sadenicami   na    jednom
                                      mieste,   jedným    alebo   viacerými   ovocnými
                                      druhmi

       7          Trvalý         07100      Pozemky   lúk   a   pasienkov   trvalo   porastené
                trávny                  trávami
                porast         07150      Pozemky   dočasne   využívané   na   výrobu
                                      trávnikových       kobercov,      vianočných
                                      stromčekov   a   inej   okrasnej   zelene
----------------------------------------------------------------------------
  Lesný   pôdny   fond

      10          Lesný          10200      Pozemky    porastené     lesnými    drevinami,
                pozemok                 ktoré   slúžia   na   plnenie   funkcií   lesov
                                      Pozemky,    na   ktorých    boli   lesné   porasty
                                      dočasne   odstránené   s    cieľom   obnoviť   ich
                                      alebo   zriadiť   lesnú   škôlku
                             10230      Pozemky    nezalesnené,    slúžiace    lesnému
                                      hospodárstvu   (prieseky,   nespevnené   lesné
                                      cesty,   lesné   sklady)
                             10240      Pozemky    nad    hornou    hranicou   stromovej
                                      vegetácie    vo    vysokohorských   oblastiach
                                      s   výnimkou    zastavaných    pozemkov    a   ich
                                      príjazdových   komunikácií
                             10260      Pozemky,   na    ktorých   je   budova,    ale   nie
                                      sú   vyňaté   z   lesného   pôdneho   fondu
                                      Pozemky,    na   ktorých    je   spevnená    lesná
                                      cesta,    ale    nie    sú    vyňaté    z    lesného
                                      pôdneho   fondu
----------------------------------------------------------------------------
  Nepoľnohospodárska   a   nelesná   pôda

       11         Vodná   plocha   11110      Vodný    tok   (prirodzený    -   rieky,   potoky,
                                      umelý    -   prieplav,    kanál,   náhon,   odpad.
                                      kanál,    vodná   nádrž    umelá,   vodná    nádrž
                                      prirodzená   a   iné)
                             11130      Stojaté     sústredenia      vody     (jazero,
                                      močiar,       odkryté       podzemné      vody
                                      -   štrkovisko,     bagrovisko,     bagrovisko
                                      vzniknuté   banskou   činnosťou   a   iné)

       13         Zastavaná      13100      Pozemky,   na   ktorých    sú   postavené   bytové
                plocha                  budovy   označené   súpisným   číslom
                a   nádvorie     13200      Pozemky,     na     ktorých     sú     postavené
                                      nebytové   budovy   označené   súpisným   číslom
                                      13301    Pozemky,   na    ktorých   sú   postavené
                                      inžinierske   stavby    -   železničné,   lanové
                                      a   iné    dráhy   (železničné    trate,   vlečky,
                                      výhybky,    zariadenia    na    osvetlenie,   na
                                      signalizáciu,   visuté    nadzemné,   podzemné
                                      dráhy,     objekty     kombinovanej    dopravy
                                      a   iné)    13311    Pozemky,    na    ktorých    sú
                                      postavené   inžinierske    stavby   -   diaľnice
                                      a   rýchlostné    cesty   a    ich   súčasti   13321
                                      Pozemky,     na     ktorých     sú     postavené
                                      inžinierske    stavby    -    cestné,    miestne
                                      a   účelové    komunikácie     a    ich    súčasti
                                      okrem     diaľnic    a     rýchlostných    ciest
                                      (cesty    a    miestne    komunikácie,    mosty,
                                      nadjazdy,     tunely,      podzemné     dráhy,
                                      chodníky,    nekryté     parkoviská    a    iné)
                                      13331    Pozemky,   na    ktorých   sú   postavené
                                      inžinierske    stavby   -    letiská   (vzletové
                                      a   pristávacie    dráhy,    rolovacie    dráhy,
                                      stojiská     na    letisku     a    iné)     13361
                                      Pozemky,     na     ktorých     sú     postavené
                                      inžinierske   stavby   -   vodné   stavby   (vodné
                                      cesty,    hate,    priehrady,    hrádze,   vodné
                                      elektrárne    a    iné    vodné    stavby)   13104
                                      Pozemky,     na    ktorých     je    dvor    13105
                                      Pozemky,    na    ktorých    je    spoločný   dvor
                                      13600    Pozemky,   na    ktorých   sú   postavené
                                      budovy    bez    označenia    súpisným    číslom
                                      13603    Pozemky,   na    ktorých   sú   postavené
                                      ostatné      inžinierske      stavby     13700
                                      Pozemky,     na     ktorých     sú     postavené
                                      rozostavané   stavby

       14         Ostatná        14270      Pozemky,    ktoré   slúžia    ako   manipulačné,
                plocha                  skladové   a   dielenské   plochy
                             14280      Pozemky,   ktoré   slúžia    na   ťažbu   nerastov
                                      a   surovín    a   výrobu    surovín   a   ukladanie
                                      vedľajších   produktov    pri   ťažbe   nerastov
                                      a   surovín   a   výrobe   iných   surovín
                             14370      Pozemky,     ktoré      slúžia     a     súvisia
                                      s   elektrickými                   rozvodmi,
                                      telekomunikačnými   sieťami   a   rozvodmi
                             14410      Pozemky,     ktoré     slúžia     ako    okrasná
                                      záhrada,    uličná     a    sídlisková    zeleň,
                                      verejná   alebo   funkčná   zeleň   (sady,   parky
                                      a   iné)
                             14420      Pozemky,     ktoré     slúžia     ako    účelová
                                      ochranná    poľnohospodárska    a   ekologická
                                      zeleň        protierozívnych        opatrení
                                      a   opatrení    na    zabezpečenie   ekologickej
                                      stability    územia     (vetrolamy    -    nízka
                                      a   vysoká   zeleň,   zatrávnené   plochy)
                             14500      Pozemky,     ktoré     slúžia     na    športové
                                      a   rekreačné    účely     (športové    ihriská,
                                      golfové    ihriská,    štadióny,    kúpaliská,
                                      bazény   a   iné)
                             14600      Pozemky,    ktoré     slúžia    ako    cintorín,
                                      urnový   háj
                             14800      Pozemky,   ktoré   sa   využívajú   ako   kultúrna
                                      a   osvetová         plocha         (botanické
                                      a   zoologické        záhrady,        skanzen,
                                      amfiteáter,   pamätník   a   iné)
                             14700      Iné   pozemky    (odkalisko,   skládka   odpadu,
                                      svahy,    rokliny,    výmole,    vysoké    medze
                                      s   krovím   alebo   kamením,   ochranné   hrádze,
                                      bermy,    slatiny    a     iné    plochy,    ktoré
                                      neposkytujú    trvalý     úžitok    -    krovie,
                                      skaly,   štrk,   kamenie   a   iné)
                             14730      Pozemky,   ktoré   sa    využívajú   ako   účelové
                                      poľnohospodárske     technické    zariadenia
                                      (poľné      cesty,      prielohy,     záchytné
                                      priekopy,     poľné     hnojiská,    močovkové
                                      jamy,    kompostiská,    hrádze    slúžiace   na
                                      ochranu     poľnohospodárskej     pôdy    pred
                                      zamokrením   a   záplavou   a   iné)
----------------------------------------------------------------------------

 ------------------------------------------------------------------
                   KÓD   DRUHU   CHRÁNENEJ   NEHNUTEĽNOSTI
------------------------------------------------------------------
       Kód                        Druh   chránenej   nehnuteľnosti
------------------------------------------------------------------
       101            Chránená   krajinná   oblasť
      102            Národný   park
      103            Chránený   areál
      104            Prírodná   rezervácia   (národná   prírodná   rezervácia)
      105            Prírodná   pamiatka   (národná   prírodná   pamiatka)
      106            Chránený   krajinný   prvok
      107            Ochranné    pásmo    chráneného    územia    (II.    -    IV.
                   stupeň)
      108            Chránené   vtáčie   územie
      109            Chránený   strom   a   jeho   ochranné   pásmo
      201            Nehnuteľná    kultúrna    pamiatka    (národná   kultúrna
                   pamiatka)
      202            Pamiatková   rezervácia
      203            Pamiatková   zóna
      204            Ochranné    pásmo    nehnuteľnej    kultúrnej   pamiatky,
                   pamiatkovej   rezervácie   alebo   pamiatkovej   zóny
      301            Kúpeľné   územie
      302            Prírodný    liečivý    zdroj     alebo    prírodný    zdroj
                   minerálnej   stolovej   vody
      303            Ochranné   pásmo   kúpeľného   územia
      304            Ochranné   pásmo   prírodného    liečivého   zdroja   alebo
                   prírodného    zdroja   minerálnej    stolovej   vody    (I.
                   -   III.   stupeň)
      401            Chránené   ložiskové   územie
      501            Chránená   vodohospodárska   oblasť
      502            Ochranné    pásmo    vodárenských    zdrojov    (I.   -III.
                   stupeň)
      503            Ochranné   pásmo   vodnej   stavby
      601            Chránená   značka   geodetického   bodu
      602            Ochranné   pásmo   geodetického   bodu
      801            Iná   ochrana
------------------------------------------------------------------

 ------------------------------------------------------------------
                       KÓD   DRUHU   STAVBY   (BUDOVY)
------------------------------------------------------------------
       Kód                       Druh   stavby   (budovy)
------------------------------------------------------------------
       100            Priemyselná   budova   a   sklad,   nádrž   a   silo
      200            Poľnohospodárska   budova   a   sklad,   maštaľ
      300            Dopravná    a   telekomunikačná    budova   pre   železnice
                   a   dráhy,   kombinovanú   dopravu,   stanica,   depo
      310            Dopravná   a   telekomunikačná   budova   pre   diaľnicu
      320            Dopravná     a     telekomunikačná     budova     letiska
                   (terminály,   hangáre,   garáže)
      360            Iná    dopravná    a    telekomunikačná    budova   (budova
                   prístavu,    garáže,    kryté    parkovisko,    budova   na
                   rádiové   a   televízne   vysielanie   a   iné)
      370            Samostatne   stojaca   garáž
      400            Budova    lesného   hospodárstva    (horáreň,   technická
                   prevádzková   stavba   a   iné)
      500            Bytový   dom
      510            Rodinný   dom
      610            Budova   pre   školstvo,   na   vzdelávanie   a   výskum
      620            Budova      nemocnice,       budova      zdravotníckeho
                   a   sociálneho   zariadenia
      630            Budova    hotela,    motela,     penziónu    a    ostatného
                   ubytovacieho   zariadenia
      640            Budova    pre   obchod    a   služby    vrátane   autoservisu
                   a   čerpacej      stanice       (výrobná,      nevýrobná,
                   opravárenská   budova   a   iná)
      650            Administratívna   budova
      660            Budova    pre    kultúru    a    na    verejnú    zábavu,   pre
                   múzeá,   knižnice   a   galérie
      670            Budova     na    vykonávanie     náboženských    aktivít,
                   krematóriá   a   domy   smútku
      680            Budova   technickej    vybavenosti   sídla   (výmenníková
                   stanica,    budova    na     rozvod    energií,    čerpacia
                   a   prečerpávacia       stanica,       úpravňa      vody,
                   transformačná     stanica     a     rozvodňa,    vodojem,
                   čistiareň   odpadových   vôd   a   iné)
      720            Budova   pre   šport   a   na   rekreačné   účely
      700            Iná   budova   označená   súpisným   číslom
      703            Iná   budova   bez   označenia   súpisným   číslom
      707            Rozostavaná   stavba   (budova)
------------------------------------------------------------------

 ------------------------------------------------------------------
                          KÓD   DRUHU   PRIESTORU
------------------------------------------------------------------
       Kód                           Druh   priestoru
------------------------------------------------------------------
       1              Byt
      2              Nebytový   priestor
      3              Rozostavaný   byt
      4              Rozostavaný   nebytový   priestor
------------------------------------------------------------------

 ------------------------------------------------------------------
                    KÓD   DRUHU   NEBYTOVÉHO   PRIESTORU
------------------------------------------------------------------
       Kód                     Druh   nebytového   priestoru
------------------------------------------------------------------
        1             Zariadenie   obchodu
       2             Garáž
       3             Zariadenie   verejnej   správy   a   administratívy
       4             Zariadenie      služieb       (výrobné,      nevýrobné,
                   opravárenské)
       5             Zariadenie   školské   a   výchovné
       6             Zariadenie   kultúrne   a   osvetové
       7             Zariadenie   stravovacie
       8             Skladový   priestor
       9             Zariadenie       zdravotníckej        a       sociálnej
                   starostlivosti
      10             Telovýchovné   a   športové   zariadenie
      12             Iný   nebytový   priestor
------------------------------------------------------------------

 ------------------------------------------------------------------
                      KÓD   SPOLOČNEJ   NEHNUTEĽNOSTI
------------------------------------------------------------------
       Kód                        Spoločná   nehnuteľnosť
------------------------------------------------------------------
        1             Pozemok   nie   je   spoločnou   nehnuteľnosťou
       2             Pozemok   je   spoločnou   nehnuteľnosťou
------------------------------------------------------------------

 ------------------------------------------------------------------
                        KÓD   UMIESTNENIA   POZEMKU
------------------------------------------------------------------
       Kód                          Umiestnenie   pozemku
------------------------------------------------------------------
        1             Pozemok   je   umiestnený   v   zastavanom   území   obce
       2             Pozemok    je    umiestnený    mimo    zastavaného   územia
                   obce
------------------------------------------------------------------

 ------------------------------------------------------------------
                        KÓD   UMIESTNENIA   STAVBY
------------------------------------------------------------------
       Kód                            Umiestnenie   stavby
------------------------------------------------------------------
        1             Stavby   postavené   na   zemskom   povrchu
       2             Podzemné   stavby
       3             Nadzemné   stavby
------------------------------------------------------------------